





যাপনবাদ-এর একটা বয়ান তৈরি করছি আমরা। যাপনবাদ-এ 
রক্তমাংসের মানুষ ৯ এবং তার প্রতিদিনের জীবন __ সেটাই 
একটা মানুষের সব। এবং তা খুব বৈচিত্র্যময়। সে কত নামী, 
বা কত দামী, কিংবা কত পটু, বা তার কত গুণ আছে, অথবা 
তার কত পয়সা বা বাড়ি গাড়ি আছে, সে কত বেশি শিক্ষিত, 
বা তার কত বড়ো কেরিয়ার, কিংবা সে কী করে, অথবা 
তার কত ক্ষমতা __ সেসব বিবেচ্য নয়। মানুষের নিত্যদিনের 
জীবনকে নানাভাবে বাঁধে নানা রকমের প্রতিষ্ঠান (সরকার, 
প্রশাসন, আইন-আদালত থেকে শুরু করে আরও নানা কিছু), 
যা আবার মানুষেরই বানানো এবং মানুষ দিয়ে বানানো। 
যাপনবাদ মানুষের নিত্যকার জীবনে সেই সমস্ত প্রতিষ্ঠানগুলির 
প্রভাব খর্ব করে। 

রক্তমাংসের মানুষ বাসনায় ২ ভরপুর। তার বাসনা তাকে 
নিজের দৈনন্দিন-এর সীমা লঙ্ঘন করায়। সে নানা কিছু পায়, 
নানা কিছু শেখে, নানা কিছুতে দক্ষতা তৈরি করে, নানা কিছু 
করে বাসনায় ভর করে দৈনন্দিনকে পেরিয়ে গিয়ে সে তৈরি 












































করে উদবৃত্ত, যাপনবাদ-এ উদবৃত্তের ভাণ্ড উপুড় হয় সমাজে 
__ অর্থাৎ বহু মানুষের দৈনন্দিন জীবন_এ। 


দিনের একটা বড়ো সময় যায় নিজেদের ভাত কাপড় 
ঘরদোর-এর জন্য উপার্জন করতে। এই উপার্জনে নিযুক্ত সময় 
করতে পারে। যাপনবাদ-এ ভাত কাপড় ঘরদোর-এর চাহিদা 
পূর্ণ করতে পারার মতো উপার্জন যেমন জরুরি, তার চেয়েও 
জরুরি দিনের মধ্যে উপার্জনে ব্যয় হওয়া সময় কমানো। 

রক্তমাংসের মানুষের পারস্পরিক হিংসা ঈর্ষা দ্বেষ বিদ্বেষও 
কম নয়। যাপনবাদ এই বিদ্বেষকে সমাজের মধ্যেকার অসমতা 
দূর করার কাজে লাগায়। 

নীচে বিস্তারিতভাবে যাপনবাদ বর্ণনা করা হল। আপনার 
মূল্যবান মতামতের ওপর দাঁড়িয়ে এই বয়ানের রূপান্তর হবে। 
এই বয়ানের প্রস্তাবক শমীক সরকার গ্রেন্থনাকারী), সৌভিক 
ঘোষ, শ্রীদীপ সরকার এবং বঙ্কিম চক্রবর্তী। নানা বইপত্তরের 
পাশাপাশি অনেক মানুষের জীবনযাপন, কার্যকলাপ, আলাপ- 
আলোচনার সুত্র ধরে এই বয়ানটি বানানো। 


















































ভূমিকা 


পে 


আদর্শ শব্দটার আগে বেশ একটা সুনাম ছিল জনসমাজে। আগে 
বলতে বছর পনেরো কুড়ি আগেও । বিশ্বায়নের এক দশক অতিক্রান্ত 
হতেই আদর্শ র দুর্নাম ছেয়ে যায়। * প্রায় পঞ্চাশ বছরের জাতীয়তা- 
বাদ ও সাম্যবাদ পেরিয়ে আদর্শহীনতার পটভুমি তৈরিতে বিশ্বায়নের 
২ কল্পসামাজিক কাগজ সর্বজনীন 

















একটি নির্ধারক ভূমিকা ছিল। বিশ্বায়ন দেখিয়ে দিতে চেয়েছিল, 
আদর্শের প্রয়োজন নেই। ব্যক্তিগত জীবনের সফলতা বা সমষ্টিগত 
উন্নয়নের জন্য প্রঁজিবাদী অর্থনীতির লাগামহীন প্রয়োগই যথেষ্ট। 
অনেকেই এটাকেও একটা আদর্শই বলে __ নিওলিবারেলিজম বা 
নয়াউদারবাদ। রাষ্ট্র সেখানে কোনোভাবেই পুঁজির ওপর কোনো 
লাগাম তৈরি করবে না, কিন্তু লাগামহীন পুঁজিবাদের প্রয়োগের 
মধ্যে দিয়ে যে আনুষঙ্গিক ক্ষয়ক্ষতি তৈরি হবে জনসমাজে ও 
পরিবেশে, তার কিছুটা দেখভাল করবে। মানুষ সেখানে হবে 
অর্থনৈতিক একক, ব্যক্তি মানুষ পুঁজিবাদের একক হিসেবে কাজ 
করবে। সে নিজের লাভ খুঁজবে সমস্ত কিছুর মধ্যে। যে কোনো 
সমষ্টিও তাই করবে। নিজেদের লাভের হিসেব হবে জীবনের 
সবচেয়ে গুরুতর বিষয়। রাষ্ট্রের ভূমিকা সংকুচিত হবে এবং ক্ষমতা 
ছড়িয়ে পড়বে জনপরিসরে। লাভের সঙ্গে ক্ষমতার যুগলবন্দী তৈরি 
হবে জনপরিসরে, যাতে লাভ কেবল একটি মেটেরিয়াল কিছু 
না হয়ে দাঁড়ায়, যাতে তা সামাজিক সম্পর্ককে ক্ষুদ্রতম পরিসর 
(একটা মানুষ সঙ্গে আরেকটা মানুষের সম্পর্ক) পর্যন্ত প্রভাবিত 
করতে পারে।* জনসমাজের আদর্শহীনতায় ঢুকে পড়া অতএব 
উত্তর-বিশ্বায়ন একটি ব্যাপার। 


কিন্তু বছর দশেক কাটতে না কাটতেই সমাজে ফের আদর্শের 
খোঁজ শুরু হয়ে গেল। তৃণমূল কংগ্রেস সরকার পরিচালিত প্রশাসন 
অত্যন্ত দক্ষভাবে আনুষঙ্গিক ক্ষয়ক্ষতির দেখভালের কাজ করা 
সত্তেও « ২০১৯ এর লোকসভা নির্বাচন দেখিয়ে দিল, হিন্দুত্ববাদ 
সাংস্কৃতিক জাতীয়তাবাদ) আদর্শ হিসেবে অনেকটাই জায়গা নিয়ে 
ফেলেছে সমাজে। নির্বাচনের ফল একটা মোটাদাগের প্রমাণ। 
কিন্তু তার কয়েকবছর আগে থেকেই সমাজে এই আদর্শের দ্রুত 

বিস্তার ঘটতে দেখা যাচ্ছিল, যখন এই আদর্শের ধারায় ঘটানো 
ঘটনাগুলিকে সামাজিকভাবে প্রতিহত করা যাচ্ছিল না, বা এমনকি 
বিরোধিতা করাও কষ্টকর হচ্ছিল। বিরোধিতা বা প্রতিবাদগুডলিকেও 
এই আদর্শের ধারায় করতে হচ্ছিল নইলে তা কন্কে পাচ্ছিল না ১। 
২০১৯ লোকসভা নির্বাচনের ফলাফলে তার আঁচ পেয়ে তড়িঘড়ি 
তৃণমূল কংগ্রেস একটি আদর্শকে নিজের আদর্শ বানিয়ে ফেলল, 
“জয় বাংলা”। এটিও হিন্দুত্ববাদের মতোই একধরনের সাংস্কৃতিক 
জাতীয়তাবাদী আদর্শ এবং এই আদর্শটিকে এখানকার রাজনী- 
তিতে প্রয়োগযোগ্য করে তোলার জন্য চেষ্টা চলছিল কয়েকবছর 
ধরেই। হিন্দুত্ববাদী এজেন্ডাগুলির বিরোধিতায় ওই একই ধারায় 
এই আদর্শটিকে ব্যবহার করা হচ্ছিল সামাজিক গণমাধ্যমে । ফলে 
ক্ষমতায় থাকা বা ক্ষমতায় যেতে চাওয়া দলগুলির নজরে সেটা 
ছিলই। ২০২১ এর নির্বাচন সাংস্কৃতিক জাতীয়তাবাদী আদর্শের দুটি 
রকমের মধ্যে এই দ্বিতীয়টিকে রাষ্ট্রীয় গ্রহণযোগ্যতা দিল। বলা যায়, 
আদর্শহীনতার একটি পর্যায় শেষ করে সমাজে ফের আদর্শের খোঁজ 
পড়ল বিশ্বায়ন-উত্তর সমাজে। 


আদর্শ ভালো না খারাপ? এ প্রশ্নের কোনো উত্তর হয় না। 
যুগে যুগে দেখা গেছে রাষ্ট্র জনগণের কাছে তার মান্যতা তৈরি 
করতে নানারকম আদর্শকে ব্যবহার করেছে। মুশকিলটা হল আদর্শ 
জিনিসটা যে ঠিক কী, তা বুঝে ওঠা যায় না। ঠিক কবে থেকে যে 
মানুষের জাগতিক জীবনে আদর্শের ভূমিকা গুরুত্বপূর্ণ হয়ে দেখা 
দিল, সেটাও বোঝা মুশকিল। অনেকেই ধর্মের সঙ্গে বা আরও 
ভালোভাবে বললে বিশ্বাসের সঙ্গে আদর্শকে আলাদা করতে পারে 
না বা চায় না। আদর্শ আর বিশ্বাস সেখানে সমার্থক। সত্যিই, 
আদর্শ জিনিসটা তর্কযোগ্য নয় বা যৌক্তিক নয়। নিশ্চয়ই, আদর্শ 


৪ কল্পসামাজিক কাগজ সর্বজনীন 










































































কিছু যৌক্তিকতা তৈরি করে, কিন্তু আদর্শ নিজে যৌক্তিকতার ফসল 
নয়। এমনকি দেখা যায়, আদর্শ সচেতনতার স্তরের বাইরে কাজ 
করে, অভ্যাসের স্তরে বা অচেতনার জ্বরে কাজ করে চলে। আবার 
আদর্শ সাংস্কৃতিক বা সামাজিক ব্যাপারও নয়, যদিও আদর্শ নিজে 
কিছু সামাজিকতা বা সংস্কৃতি তৈরি করে। সমাজে আদর্শ একটা 
প্রশ্নহীন তল হিসেবে কাজ করে, যার ওপর দাঁড়িয়ে রাশি রাশি 
প্রশ্নের সমাধান করা যায়, রাশি রাশি নতুন নতুন সমস্যা তৈরি 
করা যায়, ঘটনা বা ব্যক্তির বিচার করা যায়। চাইলে সবকিছুর 
বিচার করা যায়। আদর্শ সহজে গ্রহণও করা যায় না, সহজে 
বর্জনও করা যায় না। আদর্শের ক্ষমতা আছে ব্যক্তির বৌদ্ধিক 
জগতকে নিয়ন্ত্রণ করার, এমনকি গোষ্ঠীগত সক্রিয়তাকেও নিয়ন্ত্রণ 
করার। সেই কারণেই আদর্শ সম্বন্ধে এত রাগ, আদর্শবাদের এত 
বিরোধিতা। আবার আদর্শ সেই অদৃশ্য বিমূর্ত কিছু যা যাপনের 
ভিন্নতা সত্বেও সমাজের অচেনা বহু মানুষের মধ্যে চেনাজানা-র বা 
নৈকট্যের বোধ তৈরি করে, সমস্ত ধরনের সামাজিক বিভাজনকে 
তুড়ি মেরে উড়িয়ে দিয়ে। 


আদর্শের মূল বৈশিষ্ট্য সম্ভবতঃ তার ইতিবাচকতা ও সার্বিকতা। 
এই দুয়ের জোরেই সে রাষ্ট্রীয় হয়ে উঠতে পারে। মার্স এই ব্যাপারটি 
বেশ ভালোভাবে লক্ষ্য করেছিলেন। সেই জন্যই জার্মান ভাবাদর্শ 
নামে বিখ্যাত খসড়াতে তিনি আদর্শকে প্রত্যাখ্যান করেছিলেন __ 
আদর্শ হল রাষ্ট্রের ও শাসক শ্রেণীগুলির তরফে মিথ্যা বিশ্বাসের 
ঘোর তৈরি করা, তার শ্রমবিভাজনভিত্তিক অর্থনৈতিক ব্যবস্থাটিকে 
আড়াল করার জন্য।; অত্যন্ত মু্সিয়ানার সঙ্গে একটি অদ্ভুত 
যুগান্তকারী কাজ করেছিলেন মার্স, যে কারণেই তিনি এখনও 
এত প্রাসঙ্গিক ও জনপ্রিয়। তা হল, তিনি একটি আদর্শের 

জন্ম দিয়েছিলেন, লোকে যার নাম দিয়েছিল মার্জবাদ ৮, যা 
নেতিবাচকতা এবং আংশিকতার ওপর দাঁড়ানো। নেতিবাচকতা, 
কারণ তা পুঁজিবাদী ব্যবস্থা বা তৎকালীন ইউরোপের গড়ে উঠতে 
থাকা অর্থনৈতিক ব্যবস্থার বিরোধী, এবং আংশিকতা কারণ তা 
শ্রমিকশ্রেণী নামক একটি উদীয়মান অর্থনৈতিক বর্ণের আদর্শ __ 
সকলের নয়। যুগান্তকারী কাজটা অবশ্য এটা নয়, কারণ এইটুকু 
হলে সেটা কখনোই আদর্শ হয়ে উঠতে পারত না। যুগান্তকারী 
কাজটা হল, তিনি এই নেতিবাচক এবং আংশিক আদর্শটিকে একটি 
পদ্ধতির ওপর দাঁড় করিয়েছিলেন, যা হল কি না রাজনীতি, শ্রেণী 
রাজনীতি, যার মাধ্যমে সেটি ইতিবাচক ও সার্বিক আদর্শে পরিণত 
হতে পারবে। এই বাস্তব পদ্ধতিটির বয়ান তিনি যৌক্তিকভাবে 
দাঁড় করিয়েছিলেন হেগেলীয় যুক্তির সাহায্যে। ৯ পরবর্তীকালে গত 
শতকের একটা বড়ো অংশ জুড়ে এই যৌক্তিক পদ্ধতিটির (শ্রেণী 
রাজনীতি) সফল বাস্তবায়ন সম্ভব হয়েছিল নানা দেশে। দুটি বড়ো 
বড়ো যুদ্ধ যা ছিল পৃঁজিপতি শ্রেণীর আভ্যন্তরীণ বিরোধের প্রকাশ, 
তাকে কাজে লাগিয়ে এবং ওই যৌক্তিক পদ্ধতির বাস্তবায়ন করে 
নানা দেশে মার্সুবাদ রাষ্ট্রীয় আদর্শ হয়ে উঠতে পেরেছিল। আমরা 
আমাদের আদর্শটিকে দাঁড় করাচ্ছি ইতিবাচকতার ওপর, কিন্তু 
আংশিকতার ওপর । 


আমরা এখানে একটা আদর্শের কথা বলছি। সেই আদর্শের 
আমরা নাম দিয়েছি _ যাপনবাদ। আমরা মনে করি বিশ্বায়ন 
উত্তর সমাজ হিসেবে আমরা উত্তর-পুঁজিবাদের দ্বারপ্রান্তে উপস্থিত 
হয়েছি, যেখানে পুঁজিবাদ অর্থনৈতিক চালিকাশক্তি হিসেবে আর 
কোনোভাবেই থাকতে পারছে না। এই পরিস্থিতিতে চলছে উত্তর_ 
পুঁজিবাদী অর্থনৈতিক ব্যবস্থার খোঁজ, এবং তা সারা বিশ্বজুড়েই। ৮ 
৬ কল্পসামাজিক কাগজ সর্বজনীন 










































































তার গঠনে যৌক্তিকতা এবং জ্ঞানের গুরুত্বপূর্ণ ভূমিকা থাকলেও 
সেসবের চৌহদ্দির মধ্যে তাকে খুঁজে পাওয়া যাবে না বা গঠন করা 
যাবে না বলেই আমরা মনে করি এবং সেই কারণেই প্রয়োজন 
আদর্শের। ৯ বলাই বাহুল্য, এই যাপনের আদর্শ ওতপ্রোতভাবে 
জড়িয়ে রয়েছে এবং সৃষ্টি হয়েছে পুঁজিবাদী অর্থনৈতিক ব্যবস্থায় 
মানুষের তথা সমাজের ক্ষোভ-বিক্ষোভের মধ্যে। ৯ আমরা কেবল 
লিখছি মাত্র। 


আগেই বলা হয়েছে, আদর্শ সাধারণতঃ রাষ্ট্রের হাতিয়ার হয় 
তবে সেগুলিকে আমরা বলতে পারি ভাবাদর্শ। ভাবাদর্শের ইতিবাচকতা 
তাকে রাষ্ট্রের হাতিয়ারে পরিণত করে। জনতার পরিসর বা জাগতিক 
পরিসরের জন্য পড়ে থাকে তার বিরোধিতা, অর্থাৎ এক ধরনের 
নেতিবাচকতা। মার্কুবাদ এমন একটা আদর্শ হিসেবে দাঁড়িয়েছিল, 
যা নেতিবাচকতার ওপর দাঁড়িয়েও তার পদ্ধতির কারণে একটা 
ইতিবাচকতা হিসেবে প্রতিষ্ঠিত হতে পেরেছিল, যা খুবই নির্ভরশীল 
ছিল এ পদ্ধতির ওপর। এই পদ্ধতি জন্ম দিয়েছিল এ আদর্শের 
ওপর তৈরি হওয়া একটা রাজনীতির । অর্থাৎ মাক্সীয় রাজনীতি ছিল 
মার্কুবাদ আদর্শের পদ্ধতি, যার মধ্যে দিয়ে নেতিবাচক আদর্শটি 
ইতিবাচকতায় পরিণত হত। তাই মার্জরবাদ আদর্শ হিসেবে তার 
রাজনীতি বাদ দিয়ে নয় কখনোই। রাজনীতি (শ্রেণীরাজনীতি) বাদ 
দিলে মার্সবাদ মোটেই আদর্শ নয়। সেই কারণে অনেক সময় 
শ্রেণীরাজনীতিটাকেই আদর্শ বলা হয়, বলা হয় মার্কসবাদী রাজনীতি। 
পদ্ধতি বাদ দিলে মার্বাদের কোনো পৃথক অস্তিত্ব নেই, সে রাষ্ট্রীয় 
ভাবাদর্শগুলির বিরোধ মাত্র, যার সাহায্যে (অর্থাৎ যাকে অন্তর্ভূক্ত 
করে নিয়ে বা আন্তিকরণ করে নিয়ে) রাষ্ট্রীয় ভাবাদর্শগুলি সার্বিক 
হয়ে ওঠে। অর্থাৎ, বিপ্লবী শ্রেণীরাজনীতি বাদ দিলে “মার্করবাদ” 

রাষ্ট্রীয় ভাবাদর্শগুলির সহায়ক অংশ হিসেবে কাজ করে। সেই 
কারণেই মার্সবাদে শ্রেণীরাজনীতি সবচেয়ে গুরুত্বপূর্ণ, শ্রমিকশ্রেণীর 
একনায়কত্ব কায়েম-এর আশু লক্ষ্য-ই তাকে চালু ভাবাদর্শগুলির 
অংশ হয়ে যাওয়া থেকে বাঁচাতে পারে। 


আদর্শের ইতিবাচকতাকে বাদ দিয়ে কি আদর্শ হওয়া সম্ভব? 
ইতিবাচকতা থাকলেই কি সেই আদর্শ রাষ্ট্রের হাতিয়ারে পরিণত 
হতে পারে? ইতিবাচকতাকে সাধারণতঃ একটি প্রবণতা বা 
ঝোঁক হিসেবে ধারণা করা হয়, ফলে তা একটি তল তৈরি 
করে। সাধারণত সেই তল আমাদের জাগতিক যাপনের তলের 
ওপরের কোনো তল হয়, সেখানকার প্রতি ঝোঁক বা প্রবণতা 
থাকবে জাগতিক যাপনের তল এর। একটা “হয়ে ওঠা”র ব্যাপার 
আছে। এই অধিভৌতিক তলের দৌলতেই ইতিবাচক আদর্শ একটি 
রাষ্ট্রীয় আদর্শে পরিণত হতে পারে। সেই কারণেই আমরা যাপনের 
আদর্শকে প্রথমেই জাগতিক যাপনের স্তরে স্থাপন করছি। যাপনের 
স্তর মানে কোনো লাইফস্টাইল বা জীবনশৈলী নয়। যাপনের স্তর 
মানে হল নানা রকম মানুষিক জীবনযাপন। আর লাইফস্টাইল বা 
জীবনশৈলীর দৃষ্টিভঙ্গী বা ভাবাদর্শ হল সেই জাগতিক যাপনের 
স্তরের ওপরের একটি স্তরের কল্পনা (ভেগান ত্র __ পশুজাত 
কোনও কিছু খাওয়া যাবে না ইত্যাদি, বোহেমিয়ান স্তর _ চালু 
সমাজকাঠামো তথা সংসারকে প্রত্যাখ্যান, প্রাকৃতিক স্তর __ 
সিম্থেটিকের বদলে প্রাকৃতিক জিনিস ব্যবহার করতে হবে যতটা 
সম্ভব ইত্যাদি), যেখানে উঠতে হয়। যাপনবাদের দৃষ্টিতে এইগুলি 
সবই আনুভুমিক যাপন, একটি আরেকটির চেয়ে ওপরেও নয় 
নিচেও নয়। কোথাও উঠতে নামতে হয় না। ফলে যে ভেগান, সে 
কেবল আরেকটি যাপন মাত্র। চিকেন মাটনে ডুবে থাকা যাপনের 
৮ কল্পসামাজিক কাগজ সর্বজনীন 






















































































মতোই। একথা ঠিকই যে সমস্ত যাপনেরই নিজন্ব জাড্য আছে 
(অর্থাৎ সে সেভাবেই থাকতে চায় এবং সেভাবে থাকা অন্য 
কোনওভাবে থাকার তুলনায় ভালো ভাবে) এবং অভিকর্ষ তের্থাৎ 
সে ভিন্ন যাপনের মানুষকে নিজের যাপনের দিকে আকর্ষণ করে) 
আছে ফলে যাপনগুলির মধ্যে টানাপোড়েন আছে। যে কোনও 
যাপন অভ্যেস তৈরি করে। দুটি ভিন্ন যাপন যখন পরস্পরের 
মুখোমুখি হয়, তখন এক অদ্ভুত পরিবেশ সৃষ্টি হয় যা নিজেই 
সুজনক্ষম। উদাহরনস্বরূপ : প্রাতিষ্ঠানিক শিক্ষার এক মানুষ যখন 
প্রাতিষ্ঠানিক শিক্ষার তোয়াক্কা না করা এক মানুষের সংস্পর্শে 
আসে, তখন উভয় যাপনই পরস্পরের এবং নিজেদের সীমাবদ্ধতা 
আবিষ্কার করে এবং অস্বস্তি তৈরি হয়। এবং সমস্ত যাপনই কমবেশি 
ভঙ্গুর এব/অথবা নমনীয়। তাই সমস্ত যাপনই সাময়িক। এখানে 
আজীবনের কোনো ব্যাপার নেই। আজীবনও এখানে সাময়িকতার 
একটি পর্যায় মাত্র। তার আলাদা কোনো গুরুত্ব নেই। 


ইতিবাচকতা হল জাগতিক বা রক্তমাংসের মানুষ এবং তার 
আত্মীয়তা ও অধ্যাত্্ীয়তা ৯ __ এসব মিলিয়ে তৈরি হওয়া জাগতিক 
পরিসর। জাগতিক পরিসরের দার্শনিক ভিত্তি বেশ জটিল। ৯ তবে 
তার খোঁজ পাওয়া যায় সাহিত্যে। আংশিকতা হল এই জাগতিক 
পরিসরের প্রতিটি এককের ব্যক্তি, পরিবার, বন্কুবলয়, সংগঠন, 
সমাজ ইত্যাদি) বাস্তব অস্তিত্ব। যা আবশ্যিকভাবে আংশিক। এবং 
তা কখনোই অন্যদের সাথে না মিলে ন্যুনতম যাপনও তৈরি করতে 
পারে না। যাপন মানেই আংশিকতা-নির্ভরশীলতার যুগলবন্দী। 
কোনো ব্যক্তি, কোনো পরিবার, কোনো বন্ধুবলয়, কোনো সংগঠন, 
কোনো সমাজ তার নিজের যাপনের সমস্ত চাহিদা পুরণ করতে 
পারে না। এবং এই কারণেই যাপন হল আনুভূমিক ও ভূমিতে 

স্থিত। 

যাপনের আদর্শের মৌলিক চরিত্র হল তার সীমাবদ্ধতা, আংশিক_ 
তা এবং সাময়িকতা। আমরা মনে করি, আংশিকতা, সীমাবদ্ধতা, 
সাময়িকতাই হল ইতিবাচকতা, প্রবণতা বা ঝোক নয়। যেমন 
ধরা যাক, আমি ক'জন মানুষের সঙ্গে বন্ধুত্ব রাখতে পারি? 
পাঁচ, ছয়, দশ, কুঁড়ি। কিন্তু এটা কখনোই তার বেশি হবে না। 
অতএব আমি যদি দাবি করি, আমার সাথে তার বেশি লোকের 
বন্ধুত্ব আছে, তাহলে আমি বন্ধুত্ব ব্যাপারটাকেই আর রক্তমাংসের 
বিষয় রাখছি না বা সম্পর্ক হিসেবে রাখছি না। তাকে একটা 
ভাবালু জায়গায় নিয়ে যাচ্ছি। আংশিকতা হল সেরকম আরেকটা 
ইতিবাচকতা। যেমন, আমরা আংশিক। আমরা-র কোনো কল্পনাই 
নিজেকে সম্পূর্ণ বলে দাবি করতে পারে না। এমনকি সেই আমরা 
যদি হয় সমস্ত মানুষ, তবু বাদ চলে যাবে অন্যান্য প্রাণী জগৎ। যারা 
আমাদের খুবই কাছে কাছে আছে। আমাদের বাড়ির পোষা কুকুরের 
তুলনায় টোকিও-র একজন অশীতিপর বৃদ্ধ কখনোই “আমরা”-র 
আওতায় ঢুকবে না। সে যতই আমরা তত্বগতভাবে মনুষ্যজগৎ-কে 
আলাদাভাবে আমরা বলে দাবি করি না কেন। একইভাবে সমস্ত 
প্রাণীজগৎকেও আমরা বলে দাবি করা সম্ভব না। কাঁধে এক্ষণি যে 
মশা কামড়ালো, তাকে কিছুতেই জাগতিক “আমরা”র আওতায় 
রাখা মুশকিল। আবার গোটা পৃথিবীর সমস্ত কিছুকেও আমরা 
বলা চাপের। ফলে যে কোনো আমরাই আংশিক। আমরা-কে 
কোনোরকম সম্পূর্ণতা দাবি করাই ভাবালুতা। 

সাময়িকতাও তেমনি যে কোনো কিছুর বৈশিষ্ট্য। আমাদের 
জীবনের প্রতিটি পর্যায় সাময়িক। কোনো কিছুর পারপিচুইটি বা 
অনন্ত কল্পনা করা ভাবালুতা। * সাময়িকতার যে কোনো ধারনা 

জীবনের সঙ্গে জড়িত। আরও ভালো করে বললে, মানুষের 
জীবনকালের সঙ্গে জড়িত। মানুষের জীবনকালের সঙ্গে তুলনা 
করে সাময়িকতাকে ইতিবাচকতা হিসেবে কল্পনা করা সম্ভব। ৯ 


কিন্তু যাপনের স্তরের কি আর কিছু নেই? সে কি 'ইট্টমালার 
ওপার*এর কোনও দেশ! শুণ্ডি রাজ্য! তাড়না, বাসনা, বিদ্বেষ 
এসবকে কি বাদ দেওয়া হচ্ছে? একেবারেই না। জাগতিক জ্বরের 
বাসনাই তার সক্ষমতা। বহু বাসনা, অতি বাসনা এবং আধা 
বাসনা অবশ্যই আছে, কিন্তু তার অতৃপ্তি বা না পাওয়াই হল তার 
সীমাবদ্ধতা। অতএব তার জন্য আলাদা করে কোনো নৈতিকতার 
প্রয়োজন একেবারেই নেই, বরং তা কোনোভাবেই দোষের নয়, তা 
সক্ষমতার রূপ। ৯ তাই আমাদের আদর্শ কোনোভাবেই বাসনার 
বিরুদ্ধে নয়, তৃপ্তির বিরুদ্ধে। তৃপ্তি হল সেইটা যা বাসনাকে 
ধবংস করে। তৃপ্তি ছাড়াও বাসনাকে ধ্বংস করে নিজের বাসনার 
নিীড়নের বাসনা মোইক্রোফ্যাসিজম)। বাসনার খাতবদল করে 
দেওয়া বা তার লঘুকরণ করা হল ক্ষমতার আরেকটি ট্রিক। এছাড়া 
বাসনার সামনে বাধা সৃষ্টি করা তো আছেই। বাসনার বিকৃতি তাই 
চার রকমের। প্রথম দুটি হল তৃপ্তি ও মাইক্রোফ্যাসিজম। এই দুটি 
জাগতিক পরিসরের নিজস্ব ব্যাপার। তারপরের দুটি হল বাসনার 
খাত বদল হওয়া বা লঘুকরণ এবং বাধা। এই দুটি মূলতঃ ক্ষমতার 
ট্রিক, অথবা বলা যেতে পারে, এটাই ক্ষমতা। তৃপ্তি যাপনের স্তর 
বা জাগতিক পরিসরের ভেতর থেকে এলেও ক্ষমতাও এখানে কাজ 
করতে পারে, বাঁ বলা ভালো, করে। বাসনার খাত বদল করে 
দেওয়া / লঘুকরণ করা এবং তৃপ্তির মাধ্যমে তাকে ধ্বংস করে 
দেওয়া _ এই দুটিই ক্ষমতার অত্যাধুনিক প্রকাশ, যা ক্ষমতার 
নিয়নত্রণী জমানা-র বৈশিষ্ট্য, অপরপক্ষে বাধা হল ক্ষমতার নিয়ম 

জমানা-র বৈশিষ্ট্য । ৯৮৮ বিশেষণের স্তর এভাবেই জাগতিক পরিসরে 
বেড়া দেয়। সেটাই ক্ষমতা । ক্ষমতা একটি বয়ান তৈরি করে, যাতে 
বিশেষণের স্তরকে আসল স্তর বলা হয় এবং সেই স্তরের ওপর 
দাঁড়িয়ে জাগতিক স্তরের একটি প্রতিবি্বের মতো বয়ান তৈরি করা 
হয়, যেটাই ক্ষমতার বয়ান। অর্থাৎ, ক্ষমতার বয়ানে বিশেষণের 
স্তর হল বিষয়ী এবং জাগতিক স্তর হল বিষয়। কিন্তু আসলে 
ব্যাপারটা ঠিক উল্টো। 

যাপনের স্তরকে আমরা বলছি জাগতিক পরিসর। বাসনাকে 
আমরা দুটি অবয়ব দিচ্ছি। উদবৃত্তের সামাজিকীকরণ বা সামাজিক 
উদবৃত্ত, জীবন্ত শ্রমের প্রাধান্য বা জীবন্ত শ্রম। বিদ্বেকে আমরা 
সমতার অবয়ব দিচ্ছি। যাপনবাদ বা যাপনের আদর্শের চারটি স্তম্ভ 
__ জাগতিক পরিসর, সামাজিক উদবৃত্ত, জীবন্ত শ্রম এবং সমতা। 






































জাগতিক পরিসর 





মানুষের জাগতিক পরিসর বা স্তর হল আসল পরিসর। কোনো 
কল্পিত বাস্তবতা নয়। জাগতিক, তাই সে সীমাবদ্ধ। সে সীমাবদ্ধ 
মানুষের জীবন যাপন দিয়ে, তার দৈনন্দিন দিয়ে। যদি কোনো 
মানুষকে তার গত ছ"মাসের দৈনিক/সাপ্তাহিক রুটিন জানতে 
চাওয়া হয়, তাহলে তা হবে জাগতিক পরিসরের সর্বোচ্চ মৌলিক 
প্রশ্ন। তা রক্তমাংসের মানুষ দিয়ে গড়া। খিদে তেষ্টা হজম বর্জন 
নিদ্রা, শরীরের ভালো মন্দ খতুচক্র ব্যাকটিরিয়া ভাইরাসের প্রভাব 
হরমোন সহ অন্যান্য নিঃসরণের প্রকোপ দিয়ে সীমাবদ্ধ। তা বয়স 
দিয়ে সীমাবদ্ধ। নিরাপত্তা ভয় আশঙ্কা ভালোবাসা আত্মীয়তা বন্ধুত্ব 
পরিজন সহমর্সী সহকর্মী দিয়ে সীমাবদ্ধ। কোনো ফোলানো বা 

ফাঁপানো নয়, তার যাপন ও মনুষ্যত্ব দিয়ে তার গুণ বা দোষ 
সীমাবদ্ধ। তার নাম বা বদনাম __ কোনোটাই দীর্ঘস্থায়ী নয়, 
সুদূরপ্রসারীও নয়। মানুষের জাগতিক পরিসরে ব্যক্তি বড়ো কিছু 
নয়, সবসময়ই আংশিক। ব্যক্তির বহুচারী জীবনযাপন সেখানে 
সমাজ সংস্কৃতি “অর্থনীতি? ইত্যাদি সম্পর্কে মৌলিক প্রশ্ন উ্থাপনের 
সহায়ক, প্রতিবন্ধক নয়। মানুষের জাগতিক পরিসরের কোনো 
ঘেরাটোপ নেই, বরং ঘেরাট্টোপ গলে বেরিয়ে যায় সে অহরহ, 
সারাক্ষণ নড়ে। 























অপরপক্ষে, আরেকটি স্তর হল জাগতিকের “ওপর*-এর একটি 
স্তর। এবং সেই স্তর মোটেই আসল কোনো স্তর নয়। এই স্তরকে 
বলা যেতে পারে মেটাফিজিক্যাল স্তর। ভার্চুয়ালের স্তরীভবন-ও 
বলা যেতে পারে। ভার্য়াল নিজে কোনো খারাপ ব্যাপার নয়। 
সামাজিক যাপনের একটা অত্যাবশ্যক এবং বড়ো অঙ্গ ভার্চুয়াল 
বাস্তবতা বা অলীক বাস্তবতা । আযাকচুয়াল বা আসল-এর বিপরীত। 
যাপনের স্তর যদি হয় মাটি, তাহলে তার ওপর ছেয়ে থাকা 
(শীতকালের কুয়াশা-র মতো) সামাজিকতা হল ভার্চুয়াল। ভার্চুয়াল 
হল সামাজিক সৃজন। একটা মেয়ের একটা ছেলের সাথে থাকতে 
সাধ হল। সে ছেলেটাকে সরাসরি গিয়ে বলল না, চলো থাকি 
একসাথে। বরং সে ছেলেটাকে প্রথমে স্টক করল কিছুদিন। তারপর 
পছন্দ হলে সেজেগুজে গিয়ে ছুতো করে কথা বলল কিছু অকাজের। 
তারপর পছন্দ হলে বারবার তার মনোযোগ আকর্ষণ করার চেষ্টা 
করল যতক্ষণ না ছেলেটা এড়িয়ে যায় বা প্রেমের প্রস্তাব দেয়। 
প্রেমের প্রস্তাব পাওয়ার পর প্রথমে আকাশ থেকে পড়ার ভান করল 
এবং বলল ভালো বন্ধু হতে। তারপর একসাথে ঘোরাঘুরি করতে 
লাগল বন্ধু হিসেবে। তারপর পছন্দ হলে এবং ছেলেটি নাছোড়বান্দা 

হলে প্রেমের প্রস্তাবে হাঁ বলল। তারপর সবাইকে লুকিয়ে মাঝে 
মাঝে একসাথে থেকে দেখল। তারপর পছন্দ হলে পাকাপাকি 
একসাথে থাকার একটা তোড়জোড় শুরু করল, ছেলেটিকে সরাসরি 
কিছু না বলেই। একসাথে থাকাটা যদি মাটি হয়, যাপনের স্তর 
হয়, তাহলে বাদবাকি গোটা বিষয়টা সামাজিকতা বা সামাজিক 
সৃজন বা ভার্চুয়াল। এভাবে নানা ধরনের সামাজিকতা তৈরি করে 
আমাদের ভার্চুয়াল। কিন্তু এই কুয়াশার মতো ভার্চুয়ালের যখন 
পাথুরে স্তরীভবন করা হয় অর্থাৎ একটা শক্ত ছাদ-এর মতো 
বানানো হয়, সেই স্তরে যখন কিছু মানুষকে স্থাপন করা হয়, এই 
অধিজাগতিক স্তর যখন বয়ান তৈরি করে, নিজেকে আসল বলে, 
এবং যাবতীয় জাগতিকতাকে তার নিজের সাপেক্ষে সংজ্ঞাত করে, 
তখন গোলমাল বাধে। ওপরের উদাহরণকে এগিয়ে নিয়ে বলা 
যায় : একটা ছেলে এবং একটা মেয়ে তখনই পাকাপাকি একসাথে 
থাকতে পারবে যখন ওই অধিজাগতিক স্তরের কোনো একটা খাতায় 
কোনো একজন স্থাপিত লোকের উপস্থিতিতে ছেলেটি ও মেয়েটির 
(এবং তাদের সাক্ষীসাবুদের) সম্মতি লেখাজোখা হবে, তখন সেসব 
আর ভার্চুয়াল বা কুয়াশার মতো হয়ে থাকে না, পাথুরে ছাদ হয়ে 
যায়, তাকে আমরা বলতে পারি তখন, উপস্থাপনের স্তর। জাগতিক 
স্তরের ওপর যে চেপে বসে আছে। আমরা একে তখন বলতে পারি 
ওপরের তর। 

কিন্তু সত্যিই কি এই ওপরের স্তরে কোনো মানুষ বাস করে? 

ক) ওপরের জ্বরে বাস করে শাসক এবং বিরোধী রাজনীতি। 
পার্টি। মন্ত্রী। বিরোধী দলনেতা। বলাই বাহুল্য, তারা মানুষ নয়, 
এক একটা পদ, পোস্ট বা চেয়ার। সে যতই তারা কোন বাড়িতে 
গিয়ে কী খেলেন বা কী রান্না করলেন __ তার ছবি দিন না কেন 

মিডিয়াতে। 
খ) ওপরের স্তরে বাস করে কোম্পানি এবং বড়ো প্রতিষ্ঠান। 
কোম্পানি তো টাকা। লাভ লাভ আর লাভ। বড়ো অলাভজনক 
প্রতিষ্ঠানগুলিরও মানুষ নেই। সেগুলো মানুষের প্রতিষ্ঠান থাকে 
না, বরং তার ওপরতলা হয়ে যায় প্রতিষ্ঠানের মানুষ। 
গ) বিচারপতিরা বা পুলিশ প্রশাসন সেজেগুজে ইউনিফর্ম পরলে 
লাঠি বন্দুক ধরলে তবেই লোকে তাদের মানবে। তারা হাসেনও 
না। তারা কাঁদেনও না। 
ঘ) মিডিয়ায় যারা বুম ক্যামেরা কলম নিয়ে মানুষের কাছে আসে, 
তারা মানুষ তো বটেই, কিন্তু সেই ফুটেজ যদি টিভিতে না দেখায়, 
সেই লেখা যদি দৈনিক কাগজে না বেরোয়, তাহলে আর সে 
কীসের মিডিয়া। আর দৈনিক কাগজ বা টিভি তরঙ্গ সুবিশাল 
টাকার ব্যাপার, মানুষের আওতার বাইরে। 
ও) সেলিব্রিটি বা পরের ধনে পোদ্দারি করা ফাঁপানো ফোলানো 
মানুষেরাও ওই যাকে বলে ফাঁপানো ফোলানো মানুষ। 

ওই ওপরের স্তরে মানুষ বাস করে না। নানারকম বিশেষণ 
ওয়ালা-রা বাস করে। বলা ভালো, নানারকম বিশেষণ বাস করে। 
পাঁচু, কালু, বুঁচকি, ধনা, নূর, তিতলি -রা ওই ওপরের স্তরে বাস 
করে না। বাবা, আম্মা, দিদা, ঠাম্মা, দাদু, কাকু, ভাই, বোন, 
জেঠা, জেঠি, খালা, বেয়াই, বোনাই, জগাই, মাধাই ইত্যাদি 
সর্বনামরাও ওই ওপরের স্তরে বাস করে না। ওই ওপরের স্তর 
হল বিশেষণের ত্র, গুরুত্বের স্তর, ল্যাজের স্তর, ওজনের স্তর, 
ভারের তর। 

ওই ওপরের স্তর কি আসল? 

মানুষের কল্পনায় বানানো এবং জিয়ানো। মানুষ সেলিব্রিটি 

বানায়। বিশেষণ বানায়। শাসক বানায়। বিরোধী বানায়। আইন 
বানায়। আদালত বানায়। সারি সারি পদ, পোস্ট বা চেয়ারকে 
মেনে নেয় যারা সেই আইন মানতে বাধ্য করবে মানুষকে মানুষই 
টিভি ফেসবুকের মুখাপেক্ষী থাকে, সিদ্ধান্ত নেবার ব্যাপারে। মানুষই 
কোনো একটা পাহাড় বা নদীকে সীমানা হিসেবে চিহিন্ত করে, 
আবার কাঁটাতার দিয়ে ঘিরে দেওয়াকেও মেনে নেয়। মানুষই 
নিজেদের বানানো সাবান, প্যাকেট, আঠা একসাথে নিয়ে নিজেরাই 
প্যাকেটবন্দী করে দোকানে দোকানে সরবরাহ করে; সেই মানুষই 
আবার দোকানের র্যাকে সেই প্যাকেজড সাবান দেখে ভাবে, 
নিশ্চয়ই তাদের বানানো সাবানের চেয়ে এটা বেশি ভালো। মানুষই 
মার্সিডিজ কি বেন্টলে গাড়িওয়ালাকে রাস্তা ছেড়ে দেয়, অথচ 
সাইকেল বা রিক্সা আসছে দেখলেও সরে না সামনে থেকে। মানুষই 
জিইয়ে রাখে এই ওপরের স্তর। মানুষ কল্পনা করে তার নিজের 
স্তরের চেয়ে ওপরের একটা স্তর। তারপর ভুলে যায়, সে নিজেই 
কল্পনায় এই স্তরকে বানিয়েছে। ঠিক যেমন, মানুষ মনে রাখে না, 
ভগবান থাকে তার নিজের (ভক্তের) হৃদয়ে। ওই ওপরের স্তরকে 
মানুষ বাস্তব বলে মনে করে শান্তি পায় কখনো, যা আসলে কল্পিত 
বাস্তব। ফলতঃ বিশেষণের স্তর নির্মাণে এবং রক্ষণাবেক্ষণে শেষ 
বিচারে জাগতিক পরিসরের নির্ধারক ভূমিকা রয়েছে। সেই কারণেই 
এই বিশেষণের স্তরকে দুর্বল করা এবং শেষ করে দেওয়া জাগতিক 
পরিসরের সক্ষমতার আওতাধীন । 



















































































স্বর্গ বা বেহস্তের সঙ্গে এই বিশেষণের স্তরের একটা তফাত 
আছে। স্বর্গ বা বেহস্তের স্বঘোষিত ঠিকাদার আছে শুধু। মাঝে মাঝে 
তাদের হাটে-হাঁড়ি-ভাঙে মানুষই। অপরপক্ষে বিশেষণের স্তর হল 
কল্পিত বাস্তব। বিশেষণের স্তরের বাস্তব হাত পা মুগ্ডু মাথা আছে। 

লাঠি আছে বন্দুক আছে জেলখানা আছে। টাকা আছে। গাড়ি 
আছে বাড়ি আছে হেলিকপ্টার আছে। টিভি আছে কাগজ আছে 
পোর্টাল আছে সর্বক্ষণের। ভালো ক্যামেরা আছে। ভাড়াটে বাহিনী 
আছে, দালাল আছে, স্তাবক আছে। তাদের কাজ কী? মোদ্দা 
কথায় তাদের কাজ হল এই বিশেষণের স্তরকে টিকিয়ে রাখা। কিন্তু 
কীভাবে টিকিয়ে রাখে এই বিশেষণের ত্রকে? 

যেহেতু মানুষের কল্পিত বাস্তব এই স্তর, তাই মানুষের জাগতিক 
স্তরকে ধরে বেঁধে না রাখতে পারলে এই কল্পিত বাস্তব স্তর, এই 
বিশেষণের স্তর টিকে থাকতে পারে না। নিজের অস্তিত্ব রক্ষায় 
এই বিশেষণের স্তর নিজের আওতার মধ্যে রাখতে চায় মানুষের 
জাগতিক স্তরকে। জাগতিক স্তরে নানা ধরনের সিঁড়িও বানিয়ে 
রাখে এই বিশেষণের স্তরে “ওঠা”-র জন্য। এই নিয়ে নিরন্তর 
পরীক্ষা নিরীক্ষা ভাঙা গড়া চলে, শাসক-বিরোধী বদল চলে, 
সর্বমঙ্গল ভিত্তিক নানা ভাবাদর্শের আমদানি ও প্রয়োগ চলে, 
সমীক্ষা ও মনোসমীক্ষা চলে, মানুষের জাগতিক স্তরের রহস্যভেদ 
চলে, মানুষের জাগতিক স্তরের বাসনাগুলির ঠিক কোন কোন 
জায়গায় বেড়া দেওয়া যায়, কোন কোন জায়গায় বেড়া না দিয়ে 
তৃপ্তির ব্যবস্থা করে বাসনার গতিকে রুদ্ধ করে দেওয়া যায়, আর 
কোন কোন জায়গায় বিকৃত ও উপস্থাপিত করে দেওয়া যায় __ 
এসব নিয়ে গবেষণা চলে। বিশেষণের স্তরের এ এক টিকে থাকার 
যুদ্ধ। 

কিন্তু একে যাতে “টিকে থাকার যুদ্ধ বলে লোকে বুঝে না 
ফেলে, তাই জন্য একে উপ্টো করে হাজির করা হয় মনুষ্য সমাজে 
বা মানুষের জাগতিক পরিসরে। মানুষের জাগতিক পরিসরের 
নানা স্থিতিশীল ও সুনির্দিষ্ট বড়োমাপের বিভাজনের মধ্যেকার 

ভারসাম্য বজায় রাখার দায়িত্ব ছিনিয়ে নিয়ে (যেমন কৃষকের 
ভালোমন্দ কৃষকের থেকে বেশি বোঝে মন্ত্রীরা ইত্যাদি), এবং, নানা 
গতিশীল এবং ছোটোমাপের বিভাজনের টানাটানিকে প্রতিনিধিত্ব 
করার দায়িত্ব ছিনিয়ে নিয়ে (যেমন কোনো কারখানার শ্রমিকদের 
ইউনিয়নকে বা ছাত্র ইউনিয়নকে শাসক বা বিরোধী পার্টির পেটোয়া- 
তে পরিণত করা) সে তার অত্যাবশ্যকতা আরোপ করে মানুষের 
জাগতিক পরিসরে। বিশেষণের স্তরের টিকে থাকার যুদ্ধের এই 
(উল্টো) উপস্থাপনাই হল, যাকে আমরা বলি ক্ষমতার রাজনীতি। 
যার একটি ক্ষুদ্র কিন্তু গুরুত্বপূর্ণ অংশ হল “শাসক”? নির্বাচন। 


মানুষের জাগতিক পরিসরের কি কোনো রাজনীতি হয় ? এমনি_ 
তে হবার কথা না, কারণ সে এতটাই আসল এবং এতটাই নিজের 
বাসনার সওয়ারি, যে তার কোনো সঙ্কট নেই। শুধু বহুমুখী গতি 
আছে। কেবল বিশেষণের স্তর তার গতি রুদ্ধ করলে তার বাসনার 
বিরুদ্ধে দাঁড়িয়ে পড়লে সে বিরোধ করতে বাধ্য হয়। তার আসলত্ব 
(ইংরেজিতে আ্যাকচুয়ালিটি), তার জাগতিকতা, তার সীমাবদ্ধতা, 
তার জীবন্ততা, তার প্রাণময়তা, তার গতিশীলতা, তার বাসনা, 
এবং তার চিরঅতৃপ্তির জোরে সে ক্ষমতার রাজনীতিকে কলা 
দেখায়। তাকে দুর্বল করে। তাকে সে কী করতে হবে বলে দেয় তো 
বটেই (এই জন্যেই নেতারা বলে থাকে, “গণতন্ত্রে শেষ কথা বলে 
মানুষ”), কিন্তু তাকে সে খর্িত এবং সঙ্কটাপন্নও করতে পারে। 
মানুষের জাগতিক পরিসরের কোনো ক্ষমতা নেই, আছে শুধু 
সক্ষমতা। এই সক্ষমতার সংহতি-তে সে বিশেষণের স্তরকে দুর্বল 
করতে পারবে কি না, খর্বিত করতে পারবে কি না, সর্বোপরি তাকে 
টাটাবাইবাই করতে পারবে কি না-_ এসব নিয়ে মানুষের জাগতিক 
পরিসরের রাজনীতি। যাকে আমরা বলি সক্ষমতার রাজনীতি। 

সামাজিক উদবৃত্ত বা সুফল 





জাগতিক পরিসর হল আমাদের আদর্শের একটি স্তস্ত। আরেকটি 
স্তম্ভ হল সামাজিক উদবৃত্ত। সামাজিক উদবৃত্ত একটি ছোটো করে 
বলা কথা, যার মূল কথা হল - উদবৃত্তের সামাজিকীকরণ। আমরা 
আমাদের যাপনের মধ্যে দিয়ে অবিরত উদবৃত্ত তৈরি করে চলি, 
আমাদের তাড়না, বাসনার কারণে। এগুলো আমাদের সক্ষমতার 
রূপ। বলা যেতে পারে, উদবৃত্ত তৈরি হল মানুষের একটি মৌলিক 
বৈশিষ্ট্য। আমাদের অর্থনীতির বৈশিষ্ট্য হল এই সুফল বা উদবৃত্তের 
আত্মসাৎ। 


সামাজিক উদবৃত্তের ব্যাখ্যা আমরা অর্থনীতি থেকে টানব। 
বর্তমানের পুঁজি-র প্রতিনিধিত্বকারী রূপ যে লগ্নি পুঁজি __ তার 
থেকে টানব। লগ্নি পুঁজি জাগতিক পরিসরের বা জীবনযাপনের 
কোনো অংশকে ধরে থাকে না। তা নিরবলম্বন। পুঁজি কীভাবে 
মানুষের জাগতিক জীবনযাপনের অবলম্বন থেকে নিরবলম্বন হয়ে 
উঠল, তার এতিহাসিক ক্রম পাওয়া যায়, আবার তার সাথে 
সাথে এ এমন এক এঁতিহাসিক প্রক্রিয়া যা পুনরাবৃত্ত হতে পারে 
যে কোনো পরিসরে বা সময়ে। পিছুটানওলা পুঁজিগুলি বড়োজোর 
সঞ্চিত ধন সম্পদের মুলধনীকরণ। কিন্তু লগ্নি পুঁজি হল মানুষের 
জীবনযাপনের পিছুটানহীন। সেই পুঁজি সেখানেই খাটতে চলে যাবে, 
যেখানে যখন সর্বোচ্চ মুনাফা হবে। এর একটা কাঠামো-ও দেখতে 
পাওয়া যায় কোম্পানি হিসেবে - ফিনান্স কোম্পানি। কর্পোরেট 
পুঁজির কাঠামোতে এদের ভূমিকা নির্ধারক। উদাহরন __ এই যে 
বাইজু বলে কোম্পানিটা অনলাইন টিউশন দেয়, যে বাজারটি 
এবং ওই বাজারে যে কোম্পানিটি উদীয়মান, তার পুঁজি কাঠামো 

কেমন? পুঁজি কাঠামোয় মূলতঃ দুটি ভাগ থাকে। দীর্ঘমেয়াদী খণ 
এবং শেয়ার। ২০১৮ সালে কোম্পানির মোট শেয়ারের ৩৬ শতাংশ 
মতো প্রতিষ্ঠাতাদের ছিল, বাকিটা নানা লগ্নি পুঁজি কোম্পানির এবং 
লগ্রিকারী ব্যক্তির (এই পুঁজিটাও চরিত্রগত দিক দিয়ে লগি পুঁজি)। 
এই লগ্নি পুজি হল একটা মোহমুক্ত মহিমা। একটা যুক্তিক্রম এবং 
চিন্তাপদ্ধতি, যা কী ব্যবসা তার কোনো পরোয়া করে না, কেবল 
লাভটুকু দেখে। একটা অধিজাগতিক জিনিস। এবং এটাই হল 
পুঁজির স্বরূপ বা আসল রূপ। 

মার্জের মতে পুঁজি হল একটা সামাজিক সম্পর্ক। ৯ যদি 
তাই হয়, তাহলে তা নিশ্চয়ই আন্তঃব্যক্তি। কিন্তু পুঁজি কি শুধু 
আন্তঃব্যক্তি? দু'জন ব্যক্তির মধ্যে পুঁজিসম্পর্ক স্থাপিত হলে তা 
কি দুটি ব্যক্তির মনোভঙ্গীতে কোনো পরিবর্তন সাধন করে না? 
এবং সেই মনোভঙ্গী কি শুধু দুটো ব্যক্তির পারস্পরিক? নাকি 
সেই মনোভঙ্গী যেমন পারস্পরিক, তেমনি তাদের নিজন্বও। তাদের 
সমাজের প্রতি মনোভঙ্গী এবং সমাজের তাদের প্রতি মনোভঙ্গীও। 
ফলতঃ পুঁজি শুধু সামাজিক সম্পর্ক নয়। শুধু সম্পর্ক নয়। তা 
মনোসামাজিক। তা উর্ধ্ষটান। 

কর্পোরেট গঠনে ও লগ্নি চরিত্রে পুঁজি তার স্বমহিমা পাবার মধ্যে 
প্রতিটি কোণে কোণে তার সৃজন ও বাড়বৃদ্ধির প্রক্রিয়ার জন্ম 
দেয়৷ এই আপাতদৃষ্টিতে স্বয়ংক্রিয় লগ্নি পুঁজি একটা দৃষ্টিকোণ 
তৈরি করে। পুঁজি যেহেতু মনোসামাজিক, অতএব সে সমাজের 
মধ্যে ব্যক্তি বা যে কোনো একক-কে ব্যেক্তি, পরিবার, বন্ধুবলয়, 
গোষ্ঠী, সংগঠন, সমাজ) বেয়ে জন্ম নিতে পারে যে কোনো সময়। 

পুজি মানে প্রচুর টাকা নয়। পুঁজি মানে প্রচুর ধনসম্পন্তি নয়। 
এবং পুঁজি সবসময়েই আগ্রিম। কারণ, উদবৃত্ত মূল্যের উৎপাদনের 
এবং তৎপরবর্তী আত্মসাৎ-এর মধ্যে দিয়েই কেবল পুঁজি তার পুঁজি 
চরিত্র পায়, নইলে সে তো খুব বেশি হলে ধনসম্পত্তি। ফলতঃ 
পুঁজি অবস্ত। এবং অবস্ত পুঁজির সৃজনের প্রক্রিয়া, প্ঁজিকরণ বা 
মূলধনীকরণ ক্যোপিটালাইজেশন), তা পুঁজির চেয়েও মৌলিক। 
পুঁজি স্বয়ংক্রিয় নয়, স্বয়ংক্রিয় হল পুঁজিকরণ। পঁজিকে জড়ো করা 
(আ্যাকুমূলেশন অফ ক্যাপিটাল) হয় না, জড়ো করা হয় ধনদৌলত, 
টাকা ইত্যাদি। সেগুলোর পুঁজিকরণের লক্ষ্যে। পুঁজিকরণ মানে 
একজায়গায় জড়ো করা নয়, প্ঁজিকরণ মানে উদবৃত্ত মূল্যের 
আত্মসাৎ বা সুফল ভোগ-এর বাসনা। পুঁজি হল ভবিষ্যতের বা নয়া 
কিছুর সারাৎসার নিজের বর্তমানের মধ্যে আত্মসাৎ-এর বাসনাযন্তর। 
পুঁজিবাদ হল এই বাসনাযন্ত্রের আধিপত্য। পুঁজিকরণ অর্থনীতি 

র্ভূত। 

পুঁজি থেকে আমরা এসে পৌঁছলাম পুঁজিকরণ-এ। পুঁজিকরণ 
থেকে উদবৃত্ত মুল্যের বাসনায়। যে উদবৃত্ত মূল্য হল সুফল, যা 
মোটেই অর্থনীতি পরিঝেষ্টনে বাঁধা কিছু নয়, যা তাকে ছাপিয়ে চলে 
যায় জীবনের মধ্যে, জীবনযাপনের মধ্যে। জীবন মানে কোনো 
সময় পরিসর নয়, প্রাণের প্রবাহ। জীবনযাপন বা যাপন মানে 
কোনো দিনগত পাপক্ষয় নয় বা মৃত্যুর অপেক্ষা নয়। জীবনযাপন 
মানে জীবন্তের উদযাপন। আমাদের যে কোনো নতুন কিছু শেখা, 
বা পুরনো শিক্ষায় শান দেওয়া হল উদবৃত্ত মূল্যের বাসনা। 
বাগানে চারটে পেঁপে গাছ লাগানো, নতুন ফুলের টব কিনে আনা, 
কম্পোস্ট সার কিনে আনা বা তৈরি করা, পরের ম্যারাথনের 
জন্য তৈরি হওয়া, মেয়েকে ফুটবল কোচিংএ পাঠানো বা ভালো 

স্কুলে ভর্তি করা, সন্তানের ইচ্ছা, বাচ্চা ভালোবাসা, উপহার বা 
প্রাইজ পাওয়ার ইচ্ছা, ফেসবুকে একটা ছবি আপলোড করা বা 
কয়েক প্যারাগ্রাফ লেখা, প্রবল দুঃসময়ের ত্রাণে চাল ডালের চেয়েও 
লাইটার বা টর্চলাইট পাবার ইচ্ছা, সাধারণ ব্যাটারির উর্চের বদলে 
রিচার্জেবল ব্যাটারির টর্চের দিকে ঝৌঁকা, একতলার ওপর দু'তলা 
করা, সমৃদ্ধি সুখ তৃত্তি সাচ্ছন্দ্যের প্রত্যাশী করা, নিজের এবং 
অন্যদের, আরো বেশিদিন ইয়াং থাকার ইচ্ছা, আরো বেশিদিন 
সবলভাবে বেঁচে থাকার ইচ্ছে __ সংক্ষেপে, যা আছে তার চেয়ে 
বেশি থাকার প্রত্যাশা করা, পাওয়া-র থেকে বেশি চাওয়া __ এ 
সবই হল উদবৃত্ত মূল্যের বাসনা বা সুফল-এর বাসনা। সুফল-এর 
বাসনা হল মনোসামাজিক জীবনীশক্তি। উদবৃত্ত মূল্য হল উদবৃত্ত 
মূল্যের বাসনার মূর্ত ফলাফল। উদবৃত্ত মূল্যের বাসনা, যা কিনা 
ভার্চুয়াল, মনোসামাজিক __ এবং তার মূর্ত ফলাফল -_ উদবৃত্ত 
মূল্য _ এগুলো জীবনযাপন এবং অর্থনীতির সীমারেখাতেই থাকে। 
ফলে তাকে জীবনযাপনের মধ্যে রেখে দেওয়া সম্ভব। এই রেখে 
দেওয়াটাই উদবৃত্তের সামাজিকীকরণ। সামাজিক সুফল-এর জন্য 
জন- আন্দোলন হল যার রূপ। 


যাপনের আদর্শের এই ভুত্তটি, সামাজিক উদবৃত্ত, পরিস্থিতি 
তাকে রাজনৈতিক করে তুলতে পারে কিন্তু সে নিজে নিজে 
রাজনৈতিক হয় না বা হতে পারে না। এটা নৈতিকতার মতো 
কিন্তু কখনোই ব্যক্তিগত স্তরে হওয়া সম্ভব নয়। ফলে এটা কোনো 
ব্যক্তিগত নৈতিকতা নয়। এটা সামাজিক আন্দোলন বা জন_ 
আন্দোলনের ব্যাপার। ফলতঃ সামাজিক সুফল-এর জন্য প্রয়োজন 
জন-আন্দোলন। আমাদের আশেপাশের যে কোনো জন-আন্দোলন 
এই সামাজিক সুফল-এর দৃষ্টিকোণ দিয়ে ব্যাখ্যা করা যায়। উদাহরণ 
২২ কল্পসামাজিক কাগজ সর্বজনীন 







































































স্বরূপ বলা যায় উত্তর ভারতের কৃষক আন্দোলনের কথা। কেউ 
এটাকে বলবে প্রতিরোধ আন্দোলন। কর্পোরেট আগ্রাসনের বিরুদ্ধে। 
কিন্তু সেভাবে শুধু বললে, তা কেবল “বিরুদ্ধ” আন্দোলন হিসেবে 
থেকে যায়। একে যদি সামাজিক সুফল-এর জন্য জন আন্দোলন 
হিসেবে ব্যাখ্যা বা ইন্টারপ্রেট করা যায়, তাহলে এর শুধু সঠিক 
ব্যাখ্যা হয় তাই নয়, এর নানা অন্য মাত্রা যোগ হয়। যাকে 
বাঁচাতে চাওয়া হচ্ছে কর্পোরেট আগ্রাসন থেকে, সেই কৃষিজমি, 
কৃষিজ উৎপাদন বা তার বিক্রিবাটা জনিত লাভ এখনও সামাজিক 
সুফল পুরোটা নয়। এখনও তা অসমতায় খর্বিত। মেয়েরা, দলিত 
খেতমজুররা এই সুফল কতটাই বা ভোগ করে? এই “প্রতিরোধ 
আন্দোলন'-কে যদি সামাজিক সুফল-এর জন আন্দোলন এর 
দৃষ্টিকোণ থেকে দেখা যায়, তাহলে এই আন্দোলনকে এই সব 
অসমতার দিকে সম্প্রসারিত করা যায়। 



































আমরা নিচে কিছু উদাহরন দিচ্ছি সামাজিক উদবৃত্ত বা সামাজিক 
সুফল-এর: 
১) প্রাইজ বা পুরস্কার ব্যক্তিগত নয়, সামুহিক। কারণ উদবৃত্ত 
কখনোই ব্যক্তিক নয়। যেমন শ্রেষ্ঠ পরিচালক, শ্রেষ্ঠ গায়ক ইত্যাদির 
পুরস্কার দেওয়া হয়। কিন্তু গীতিকার, সুরকার এবং সমস্ত বাজনদার 
ছাড়া গায়ক অসম্পূর্ণ। গান বা যে কোনো কলা সামুহিক যেদি না 
কেউ সর্বার্থে একক হয়, সেক্ষেত্রেও অন্তরালে অনেকের ভূমিকা 
থাকে)। যে কোনো পুরস্কার সামুহিক। অনেকেই প্রাইজ পাবার 
পর উৎসর্গ করেন অন্যদের । খেলায় ম্যান অব দ্য ম্যাচের পুরস্কার 
অর্থ সকলের সাথে ভাগ করে নেবার চল আছে। আজকাল গোল- 
এর সঙ্গে আ্যাসিস্টদের নামও দেবার চল হয়েছে ফুটবল-এ। কিন্তু 

আমাদের ভেবে দেখা উচিত, এমন কোনো প্রাইজ তৈরি করা 
যায় কি না, যা উৎকর্ষের সামুহিকতাকে পুরস্কৃত করবে। যেমন 
ফুটবল ইত্যাদি খেলায় মোমেন্ট অব দ্য ম্যাচ-কে পুরস্কৃত করার 
কথা ভাবা যেতে পারে। যেখানে অনেকে দুই দল মিলিয়ে) খুবই 
উন্নত ক্ষিলের পরিচয় রেখেছে এবং খেলায় ওই মুহুর্তটা সত্যিই 
সেই মুহুর্ত যা মনে থাকবে অনেকদিন। 

২) সন্তানলাভ ও লালন পালনের ইচ্ছা। কিন্তু সন্তান যে শুধু বাপ 
মা-এর নয়, গোটা সমাজের, সেটা মেনে চলা খুবই গুরুত্ুপূর্ণ। 
সন্তানের দেখভালের একটা বড়ো দায়িত্ব সমাজের __ এটা হবার 
মধ্যে দিয়ে একদিকে যেমন বাবা মায়ের সন্তানের প্রতি গুরুদায়িত্ব 
কমবে, অন্যদিকে সন্তান যে বাপ মায়ের সম্পত্তি নয়, তার বোধ_ 
ও তৈরি হবে। 

৩) নতুন কিছু শেখা বা পুরনো কোনো শিক্ষায় শান দেওয়া সম্্ূ্ণ 
অবৈতনিক যদি হয়, তাহলে সামাজিক উদবৃত্তে গুরুতুপূর্ণ যোগের 
সম্ভবনা, যদি তার শর্ত এটাই হয় যে, যে এইভাবে শিখল, তাকেও 
কাউকে কাউকে যা শিখল তা শেখাতে হবে অবৈতনিকভাবে। তবে 
দুটিই বো যে কোনো একটি) বৈতনিক হওয়াটাও খারাপ কিছু নয় 
এবং সামাজিক সুফল তার ষোলো আনা, যেহেতু ওই বেতন হল 
শ্রমের মূল্য। 

৪) উপহার পাওয়ার ইচ্ছা। তবে উপহারকে প্রাইস ট্যাগ দেখে 
বিচার করব কেন? উপহার হল ভবিষ্যতের জন্য স্মৃতি জমানো। 
ফলে উপহার অত্যন্ত নন_পেরিশেবল এবং যে দিচ্ছে এবং যে 
নিচ্ছে তাদের সংযোগের বিষয়। উপহার যে দিচ্ছে তারও স্মৃতি 
হিসেবে জমল, যে পেল তারও স্মৃতি হিসেবে জমল। উপহারের 

সংস্কৃতি অত্যন্ত গুরুত্বপূর্ণ সামাজিক উদবৃত্ত বা সুফল। 

৫) ত্রাণে এবং সামাজিক দান-এ ভালো জিনিস দেওয়া বা পাওয়া 
অত্যন্ত গুরুত্বপূর্ণ সামাজিক উদবৃত্ত। যেমন ধরা যাক, আমরা 
দুঃস্থদের কম্বল বা মশারি বিতরণ করছি। সেক্ষেত্রে খুব ভালো 
গুণমানের কম্বল ও মশারি তো দেব। কম হলেও ভালোই দেব। 
অনেককে দিতে গিয়ে কেন কম গুণমানের জিনিস দেব£ যেমন 
মশারি অনেক রকম হয়। নাইলনের মশারির মধ্যেই কমদামীগুলো 
খুব শক্ত হয়, তার মধ্যে বাইরের হাওয়া ঢোকে না, শুলে 
পর মশারিকে জেলখানা বলে মনে হয়। অপরপক্ষে একটু নরম 
নাইলনের মশারিগুলোর দাম বেশি হয়। কিন্তু বাইরে থেকে হাওয়া 
ঢোকে বিস্তর। একটু ভালো মানের জিনিস ত্রাণে বা সামাজিক দান- 
এ পেলে ভালোই লাগে, উপহার বলে মনে হয়। ফলে দেওয়া 
এবং নেওয়া দুটিই মনে থেকে যায়। অপরপক্ষে কম গুণমানের 
জিনিস দিলে, বিশেষ করে সেইসব জিনিস যা, যে দিচ্ছে সে 
নিজে ব্যবহার করতে পারবে না, তাহলে যাকে দান করা হচ্ছে, 
তাকে গরীব করা হয়। 

৬) নিজের বাগানে ফল গাছ লাগানো এবং তার ফল নিজেরা 
খাওয়া ও পাড়াপড়শি ও স্বজনের মধ্যে বিলিয়ে দেওয়া খুব বড়ো 
সামাজিক উদবৃত্ত। বাড়িতে ফুল গাছ লাগানো এবং তার যত্রুআত্তি 
করা খুবই গুরুতুপূর্ণ সামাজিক উদবৃত্ত। এতে একটা আবেশ তৈরি 
করে আশেপাশে। 

৭) ছেলেমেয়েদের নানাধরনের স্কিল শেখা গুরুত্পূর্ণ সামাজিক 
উদবৃত্ত। যেমন গান শেখা, নাচ শেখা, আঁকা শেখা, ফুটবল খেলা 
ইত্যাদি। এসব ক্ষেত্রে কেউ হয়ত খুব কেউকেটা নাও হতে পারে। 

বা এসব চর্চায় জীবন উৎসর্গ নাও করতে পারে। বা এগুলোকে 
কেরিয়ার নাও করতে পারে। কিন্তু এসব চর্চায় সমাজে এমন 
মানুষ মেলে যারা এসবের কদর করবে। বেড়াতে গিয়ে দলের 
মধ্যে একজন গান জানা লোক পেলে যেমন হয়, বা একজন 
উকুলেলে বাদক পেলে, বা একজন এক_দুজন সালসা ড্যান্সার 
পেলে যেমন হয়। 

৮) খেলাধুলো শুধু কমবয়সের ব্যাপার বলে অনেকে মনে করে। 
বেশি বয়সে সেই জিনিসগুলো করা, যেগুলো কমবয়সের ব্যাপার 
এবং কমবয়সে সেই সব জিনিসগুলো করা যেগুলো বেশি বয়সের 
ব্যাপার __ তা ক্কিলের সঙ্গে বয়সের যে যোগাযোগ তাকে ভাঙতে 
পারে। তাতেও সামাজিক উদবৃত্ত তৈরি হয়। সুস্থ সবলভাবে 
দীর্ঘদিন বেঁচে থাকাটা সামাজিক উদবৃত্ত তৈরি করে। অপরপক্ষে 
কমবয়সে বেশিবয়সের কাজ যদি কেউ করে শিক্ষকতা, ইভেন্ট 
ম্যানেজমেন্ট), তাহলে কোনো কাজ করার মধ্যে অভিজ্ঞতার যে 
ভার তা অনেক কমে। অনেক সময়ই দেখা যায়, বেশি বয়সের 
কাজ বলে যেগুলি পরিচিত সেগুলি কমবয়সীরা করলে অনেক 
ভালো হয়। ফলে যে কোনো কাজের সঙ্গে বয়সের যে যোগাযোগ 
রয়েছে, সেটাকে ভেঙে ফেলার ব্যবস্থা করা সামাজিক সুফল। 

৯) একেবারে ব্যক্তিগত স্বাচ্ছন্দ্যের খোঁজ কীভাবে সামাজিক উদবৃত্ত 
হতে পারে? তা কি উদবৃত্ত আত্মসাতএর বাসনা নয়? প্রশ্নটা 
এভাবে করা হলে তা ব্যক্তিগত স্বাচ্ছন্দ্যের বা স্বচ্ছলতার খোঁজকে 
নৈতিকতার বেড়াজাল দিয়ে নিষিদ্ধ করে দেবে। নেতিবাচকতা তৈরি 
করবে। তাই প্রশ্নটা এভাবে করা দরকার, ব্যক্তিগত স্বাচ্ছন্দ্যের 
খোঁজকে কীভাবে সামাজিক উদবৃত্তে বা সুফল-এ পরিণত করা 

যেতে পারে? যেতে পারে, শেয়ার করে বা ভাগাভাগি করে নিয়ে। 
আগে এটা গ্রামে হত। গত শতকের আশির দশকে যখন গ্রামে টিভি 
আসতে শুরু করল, তখন একটা পাড়ায় খুব বেশি হলে একটা 
বাড়িতে (বর্ধিষ) টিভি ছিল। এবার, টিভি-তে রামায়ণ দেখতে 
বা বিশ্বকাপের খেলা দেখতে গোটা গ্রাম উজিয়ে তার বাড়ি যেত। 
সেই টিভি ঘর থেকে বেরিয়ে বাইরে আসত। উঠোনে চালানো হত 
টিভি। গ্রামের একটা বা দুটো বাড়িতে টিভি বা ভিসিআর থাকলেও, 
তাতে ছিল সবার অব্যক্ত অধিকার। এখন, ধরা যাক, কেউ একটু 
আরামে থাকবে বলে বাড়িতে এসি লাগিয়েছে। অন্যরা সেই আরামে 
ভাগীদার হতেই পারে। সেই ব্যক্তিগত এসি-কে সামাজিক এসি-তে 
পরিণত হয়। যেমন, একবাড়ির ফিজে অন্যবাড়ির ওষুধ বা খাবার 
রেখে দেওয়া। বিশেষ দুর্ঘটনায় বরফ নিয়ে ব্যবহার করা। এভাবে 
একজনের স্মার্টফোনে আরেকজন প্রয়োজনীয় কাজ করে নিতে 
পারে (তাহলে স্মার্টফোনের মাধ্যমে কোম্পানিগুলি যে আমাদের 
ব্যবহার মাপে, তাকেও ফাঁকি দেওয়া যায়)। এটাকে অধিকার 
হিসেবে প্রতিষ্ঠা করা। কেউ দুটি বাড়ি করেছে, যার একটি বাড়ি 
কখনও সখনও ব্যবহার হয়। ওই বাড়িটি ভাড়ায় দেওয়ার প্রস্তাব 
রাখতে পারে। যেমন কলকাতা শহরে প্রচুর ভালো ফ্ল্যাট বা বাড়ি 
বেশিরভাগ সময় ফাঁকা পড়ে থাকে। এ বিষয়ে জন আন্দোলন তৈরি 
হতে পারে, যাতে বছরে অন্ততঃ দুই-তৃতীয়াংশ সময় যে ফ্ল্যাট বা 
বাড়িতে কেউ থাকে না, তা যাতে ভাড়া/অকুপেশন এর ব্যবস্থা 
করা হয়। তাহলে শহরে বাসস্থানের সমস্যা দূর হবে অনেকটাই, 
গড় ভাড়াও কমবে। 

১০) এছাড়া সমস্ত ধরনের ব্যক্তিগত স্থাবর বড়ো সম্পত্তির ওপর 
সামাজিক মালিকানা কায়েমও উদবৃত্তের সামাজিকীকরণ, এবং 

এর জন্যও জন_আন্দোলন প্রয়োজন। উদাহরণ স্বরূপ, আন্বানির 
্যান্টিলা বলে বাড়িটার বেশিরভাগটা জনসাধারণের ভোগ দখলের 
জন্য উন্মুক্ত করার জন্য জন-আন্দোলন হতে পারে। একইভাবে, 
ক্যালকাটা ক্লাবও জনসাধারণের জন্য উন্মুক্ত করার জন-আন্দোলন 
প্রয়োজন। সমস্ত স্টার মার্কা হোটেলের ভাড়া কমিয়ে সাধারণ 
হোটেলের স্তরে নিয়ে আসার জন্য আন্দোলন হতে পারে। 

১১) সমস্ত কর্পোরেট সংস্থা / লাভজনক সংস্থা একটা নির্দিষ্ট বৃহত্ততা 
অতিক্রম করলেই তার সম্পূর্ণ সামাজিকীকরণ করার জন্য জন- 
আন্দোলন হতে পারে। 














জীবন্ত শ্রম 


যাঁপনবাদের আরেকটি স্তম্ভ হল জীবন্ত শ্রম, এটাও সামাজিক 
সুফল-এর মতো বাসনার অবয়ব। 


অর্থনীতির আলোচনায় পুঁজি যেভাবে বিশ্লেষিত, শ্রম কি ততটা 
বিশ্লেষিত? না। অর্থনীতির আলোচনায় শ্রম ধরা পড়ে না। শ্রমসময় 
এবং শ্রমক্ষমতা ধরা পড়ে। শ্রমদক্ষতা ধরা পড়ে। শ্রমসময় এবং 
শ্রমক্ষমতা শব্দদুটির মধ্যেই আছে, শ্রমকে আলোচনায় না আনা। 
শ্রম পুঁজির চেয়ে অনেক বেশি দুর্বোধ্য। 











মানুষ কাজ করে কেন? মানুষ কিছু করে কেন? মানুষের যা 
কিছু করা-ই কি শ্রম? না, মানুষের যা কিছু করা-ই অর্থনীতির 
শ্রম”-এর মধ্যে পড়ে না। অর্থনৈতিক সংকীর্ণতায় মানুষের যে করা 
কোনো না কোনোভাবে পণ্যায়িত হতে পারে, তা-ই কেবল শ্রম। 
এবার করাকে যেহেতু করা-র আগেই পণ্যায়িত হতে হয়, কারণ, 
২৮ কল্পসামাজিক কাগজ সর্বজনীন 














করা কেবল করা-র সময়ই “মূল্য সৃষ্টি করা”র মাধ্যমে ব্যবহৃত হয় 
বা ইউটিলাইজড হয়, তাই জন্য শ্রমক্ষমতা বা শ্রমশক্তি হল পণ্য। 
শ্রম পণ্য নয়। করতে পারব -_ এইটা হল পণ্য। করব -_ এইটা হল 
পণ্য। এবার, সমস্ত করাই পণ্যায়িত হতে পারবে না। কারণ, সমস্ত 
হোক বা বিনিময় মূল্য। ধরা যাক, আমি একটা খবরের কাগজ 
নিয়ে ছিড়ে টুকরো টুকরো করলাম, তারপর টৃকরোগুলোকে আঠা 
দিয়ে জোড়া লাগালাম। এই শ্রমের কোনো দাম নেই। কিন্তু যদি 
আমি ছেঁড়াটায় একটা কায়দা রাখতে পারি এবং আঠা দিয়ে জোড়া 
জন্ম দিতে পারে। এখানে একটা জিনিস বলে রাখা প্রয়োজন। মানুষ 
তার স্বাভাবিকতাতেই ইংরেজিতে বলা যেতে পারে ইনেটনেস) ওই 
ছেঁড়া এবং জোড়া লাগানোয় কায়দার স্বাক্ষর রাখে। অর্থাৎ নিজন্ব 
কায়দী। যাই হোক, সেই কোলাজ যদি আমি বিক্রি করি, এবং 
কেউ পছন্দ করে কিনে নেয়, তাহলে আমার ওই ছেঁড়া এবং জোড়া 
লাগানোর বিনিময় হল। কিন্তু তা অর্থনীতির আওতায় এল না। 
বিনিময় এবং টাকার লেনদেন সত্ত্বেও তা অর্থনীতির আওতাধীন 
হলো না। কারণ, কোলাজটির কত দাম, তার ওপর দাঁড়িয়ে 
ঠিক হল ওই ভাবা-ছেঁড়ী-জোড়ার মোট দাম কত। ভাবা ছেঁড়া 
জোড়ার কোনো স্বাধীন সমাজনির্ধারিত দাম এক্ষেত্রে নেই। ওই 
কোলাজটিরও নেই। 

ওপরের উদাহরণটি আরেকটু এগোনো যাক। একেবারেই কিছু 
না ভেবে ছেঁড়ী ও জোড়া লাগানোর কোনো মানে নেই। কিন্তু 


ছেঁড়ার আগে, বা ছিডতে ছিড়তে ভাবা এবং একটা কায়দায় ছেঁড়া, 
এবং তারপর জোড়া লাগানোর সময় সেই ভাবনার মোতাবেক 

এগোনো __ তা নিশ্চিতভাবেই একটি কোলাজের জন্ম দেয়। এই 
কোলাজের হওয়ার পর, আমি যদি সেটাকে বিক্রি করি, তাহলে 
আমার ছেঁড়া ও জোড়া লাগানোটি পণ্য হল। কিন্তু আমি আদৌ 
সেটা বিক্রি করতে যাব কেন? তা বিক্রি করে আমার যদি 
কিছু টাকা হয়, যা আমার প্রয়োজন অন্য কিছু কেনার জন্য, 
তাহলে তার মানে আছে। নইলে আমি কেনই বা বিক্রি করব? 
উদাহরণটিকে আরেকটু খেলানো যাক। এবার ধরা যাক, একবার 
বিক্রি হল দেখে উৎসাহিত হয়ে আমি ওইরকম করতেই থাকলাম। 
এবং সেটা যাতে নিরন্তর করে চলা যায়, তার জন্য পরিকল্পনা করে 
ফেললাম। অতএব, এটা একটা স্বনিযুক্ত কারবারে পরিণত হয়ে 
গেল। এইবার আমার কাজটির শ্রমকরণ হল। ভাবা-ছেঁড়াজোড়া- 
র শ্রমকরণ হল। ফলতঃ আমরা বলতে পারি, অর্থনীতিতে শ্রমকরণ 
হল শ্রমের চেয়েও মৌলিক। শ্রমকরণের মাধ্যমে করা অর্থনীতির 
মধ্যে ঢোকে। যেমন, পুঁজিকরণের মাধ্যমে পুঁজি সৃষ্টি হয়। শ্রমকরণ 
শ্রমক্ষমতাকে তার জীবনযাপনের বাসনা থেকে তুলে নিয়ে গিয়ে 
তাকে উদবৃত্ত মূল্য আত্মসাৎ-এর বাসনা-যন্ত্রের শ্রমাকার-এ পরিণত 
করে। 


মার্সের মতে, জীবন্ত শ্রম হল স্বাধীন, এবং পুঁজি হল মৃত 
শ্রম। অবশ্য জীবন্ত শ্রমের যে কোনো ফসলের মধ্যেই সেই শ্রমের 
ফসিল থাকে। পুঁজি অবতারে মৃত শ্রম জীবন্ত শ্রমের পিছু ধাওয়া 
করে। তাকে অর্থনীতির মধ্যে এনে নিজের উদবৃত্ত মুল্যের খিদে 
পূরণ করে। কিন্তু শ্রম-কে জীবন্ত অভিধা বা বিশেষণ দিতে হল 
কেন? কারণ, পুঁজির মতোই শ্রম-ও হল অর্থনৈতিকের বাইরে 
থেকে অর্থনৈতিকের ভেতরে প্রবেশের চৌকাঠ। অর্থনীতির দুয়ার 
হল পুঁজি ও শ্রম। পুঁজিকরণ এবং শ্রমকরণের মাধ্যমে অর্থনীতির 
৩০ কল্পসামাজিক কাগজ সর্বজনীন 










































































বাইরে থেকে তার ভেতরে প্রবেশ করা হয়। যাপনের দুনিয়া 
থেকে উপস্থাপনের দুনিয়ায় প্রবেশ। পুঁজি যেমন এশ্বরিক, এর 
দেবতা বিষণ মোর্সের কথায় __ বিষ দ্য ক্যাপিটালিস্ট)। শ্রমেরও 
তেমনি দেবতা হযতে পারে __ বিশ্বকর্মী। কতগুলো ইট, সিমেন্ট, 
বালি, সুরকি, চুন, জল, কোদাল, বেলচা, ওলন দড়ি, আর 
ডিজাইন __ এইসব জিনিসপত্র হাতে পেলে শ্রম তা দিয়ে বানিয়ে 
দেয় সুদৃশ্য অট্টালিকা, কিছুদিনের মধ্যেই। এই শ্রমও বিমূর্ত। যত 
দক্ষতাই থাকুক না কেন, সময়কাল জুড়ে নিয়োজিত না হলে 
সেই শ্রমদক্ষতা কিছুই সৃজনে অক্ষম। দক্ষতা বা অদক্ষতা নয়, 
কোনো দৈহিক মানসিক ক্যাটেগরি নয়, কোনও নির্দিষ্ট কাজের 
সংশ্লিষ্ঠও নয়, বিমূর্ত শ্রম যেন এক পারঙ্গমতা। পারা-র আরতি 
সক্ষমতার প্রতিরূপ। সক্ষমতার যে প্রতিরূপের কথা মনে পড়ে 
মানুষের বানানো মহান বা মহতী কিছু দেখলে। মিশরের পিরামিড 
তাজমহল এয়ারপোর্টে নামার সময় এরোপ্লেন থেকে কলকাতা 
হাইডাল স্টেশনের টারবাইন। থার্মাল পাওয়ার প্ল্যান্ট। আকাশছোঁয়া 
টাওয়ার বাড়ি। হুগলী সেতু। মিয়াজাকির আ্যানিমেশন সিনেমা 
বিমূর্ত শ্রমের এই দেবকল্প প্রতিরূপের বিপরীতে মূর্ত বা জীবন্ত 
শ্রম হল জীবনযাপন। জীবন্তের উদযাপন। বানানো মহান বা মহতী 
কিছুর পরতে পরতে লুকিয়ে থাকে এই জীবন্ত শ্রমেরই অসংখ্য 
প্যাকেটবদ্ধ, ছাঁচে ঢালা, বিচ্ছিন্ন, বা এমনকি রিক্ত রূপ। কিন্তু 
বানানো মহান বা মহতী কিছুর মনোজাগতিক উপস্থাপনায় সেই 
মূর্ত বা জীবন্ত শ্রম আসে না। তাজমহল দেখলে শ্রমের যে ছবিটি 
মাথায় আসে, তা হল হাজার হাজার শ্রমিক ছড়িয়ে ছিটিয়ে বসে 
শ্বেতপাথর পালিশ করে করে তাতে আকার দিচ্ছে। কিন্তু এটা 
মাথায় আসে না, -_ দু'টো পালিশ দিয়ে শ্রমিকটি একটু বিশ্রাম 

নিল। তারপর একটা বিডি ধরালো। বিডিটা ফেলে আরো দুটো 
পালিশ দিল। তারপর খেতে বসল। খেয়ে উঠে একটু গল্প করে নিল 
বিড়ি খেতে খেতে। তারপর আবার দুটো পালিশ দিয়ে সূর্যের দিকে 
তাকিয়ে যেই দেখল লালচে হয়ে গেছে ডুববে ডুববে, অমনি যত্তর- 
টা জল দিয়ে ধুয়ে হাত পা ধুয়ে নিয়ে মাথায় একটু জল দিয়ে চুলটা 
পকেট থেকে চিরুনি বের করে আঁচড়ে নিয়ে কনট্রাক্টরের কাছে 
দিনের মজুরিটা বুঝে নিয়ে বাড়ির দিকে পা বাড়ালো। এমনকি, 
যে লোকটা একা হাতে পাহাড় সরিয়েছিল, সেও নিশ্চয়ই একটানা 
বাটালি চালিয়ে গিয়ে পাহাড়টা সরায়নি। রোজ একটু একটু করে 
কেটেছে পাহাড়টাকে। তারপর বাড়ি গিয়ে খেয়েছে দেয়েছে আড্ডা 
দিয়েছে ঘুমিয়েছে। ফের পরদিন। মাঝে মাঝে ছুটিও নিয়েছে। 
জীবন্ত শ্রম (বা, করা) এবং উদবৃত্ত মূল্য __ দুটিই হল জীবন্তের 
উদযাপন। 


জীবনে শ্রমকরণ হাস শ্রমক্ষমতাকে জীবনযাপনের বাসনায় 
উন্মুক্ত রাখে। দৈনন্দিনের যতটা সময় শ্রমকরণের আওতা থেকে 
বাইরে থাকা যায়, ততই জীবন্ত শ্রম রয়ে যায় জীবন্ত। তা 
জীবনযাপনের মধ্যে থেকে যায়। এবং এটা সরলরৈখিক নয়। 
কারণ দৈনন্দিন শ্রমকরণের সময়-পরিসর বাকি সময়ের শ্রমক্ষমতার 
হাস ঘটায় প্রগতিতে। যে আটঘন্টা শ্রমকরণে যুক্ত থাকে, তার 
পক্ষে দৈনন্দিনের বাকি সময় যতটা জীবনযাপনে অর্থাৎ জীবন্তের 
উদযাপনে যুক্ত থাকা সম্ভব, যে দু-ঘন্টা শ্রমকরণে যুক্ত থাকে, 
তার পক্ষে দৈনন্দিনের বাকি সময়ে শুধু হিসেবে বিয়োগ করে 
যা আসে তা নয়, তার চেয়ে অনেকটাই বেশি জীবনযাপনে যুক্ত 
থাকা সম্ভব। জীবন্ত শ্রমের সময় একক হয় না। সময় একক 
হয় শ্রমকরণের। জীবন্ত শ্রম সবসময়ই গুণগত। জীবন্ত শ্রম হল 
৩২ কল্পসামাজিক কাগজ সর্বজনীন 





















































শিল্প। ঠিক তেমনি, জীবন্ত শ্রমের ক্যাটেগরি হয় না। ক্যাটেগরি 
একান্তভাবেই শ্রমকরণের ব্যাপার। শারীরিক শ্রম, মানসিক শ্রম, 
অথবা, ফিটার শ্রম, সেলসম্যান শ্রম __ এগুলি সবই শ্রমকরণের 
সঙ্গে সংশ্লিষ্ঠ। জীবন্ত শ্রমের এরকম কোনো ক্যাটেগরি বা বিভাজন 
হয় না। আলাদা আলাদা ক্ষেত্র হয় না। তা জীবন উদযাপনের 
ব্যাপার। বাসন মাজা থেকে রান্না, ছবি আঁকা থেকে নভেল লেখা, 
ঘর ঝাঁট দেওয়া থেকে দৌড়নো, বাগান বা ক্ষেতে কাজ করা 
থেকে প্রাণের আনন্দে খেলা, অন্যের জন্য কোনো কাজ করে 
দেওয়া থেকে ম্বেতপাথর পালিশ -_ সমস্ত কিছুই জীবন্ত শ্রম। সমস্ত 
কিছুই জীবনের উদযাপন। জীবন্ত শ্রমের খরচ হয় না। জীবন্ত শ্রম 
সবসময় জমা । এবং জীবন্ত শ্রম সবসময় সামাজিক । ব্যক্তিক নয়। 
এমনকি ব্যক্তির একান্ত নিজম্ব জীবন্ত শ্রমও তেথাকথিত সেলফ 
কেয়ার বা সেলফ লাভ বা মিাইম) সামাজিক। যে পরিমাণে 
আমাদের জীবনযাপন সামাজিক, তার প্রভাব পড়ে সমাজে। 
প্রত্যক্ষভাবে অন্যের জন্য করা এবং যাকে বলে, সমাজকর্ম বা 
সমাজের জন্য করা __ তা প্রত্যক্ষভাবে জীবন্তের উদযাপন। জীবন্ত 
শ্রম ব্যক্তিক ও সামাজিক জীবনযাপনে প্রাণের বিস্তার ঘটায়। গল্প 
হলেও সত্যি সিনেমার মতো। জীবন্ত শ্রম বর্ষার মতো __ প্রাণের 
সঞ্চার, প্রাণের বিস্তারের মাধ্যমে সে সামাজিক মানুষকে ও মানুষিক 
সমাজকে সজীব রাখে। কবীরের দৌহায় ছিল, আধ জনম হাম 
নিদে গোঙায়লু। ঠিক তেমনি জীবনে কতটা সময়, বছর ধরে, 
দশক ধরে, মাস ধরে এবং দিন ধরে __ শ্রমকরণে ব্যয় হল __ 
তার হিসেব রাখা এবং তাকে কমানো এবং কম রাখা __ অর্থনীতি 
থেকে অনর্থের দিকে যাত্রার, উত্তর-পুঁজিবাদের দ্বারপ্রান্তে উপস্থিত 
হয়ে এ এক গুরুত্বপূর্ণ মাপকাঠি। 










































































৩৩ 


শ্রমকরণের মধ্যেও কাজটায় প্রাণসঞ্চার ঘটায় মানুষ। কারণ, 
শ্রমকরণে মৃতশ্রমের সংলগ্ন হয় জীবন্ত শ্রম। যখন জীবন্ত শ্রম 
এইভাবে প্রতিদিন মৃতশ্রমের সংলগ্ন হয় __ সেই সময় পরিসরে, 
সে যেহেতু জীবন্ত শ্রম, তাই সে ওই সময় পরিসরটুকৃতে জীবন্তের 
উদযাপন তৈরি করে যতটুকু সম্ভব। খাটুনি আর শুধু খাটুনি থাকে 
না। তার মধ্যেই ছন্দ তৈরি হয়। তার মধ্যেই নবীকরণ এবং 
পুনর্নবীকরণ তৈরি হয়। তারমধ্যেই লক্ষ্য ও লক্ষ্যপূরণ তৈরি হয়। 
তাই তার মধ্যেই যতটা সম্ভব আসে শিল্প। শ্রমসময়ের টানাটানি 
এবং যাল্ত্িকতা তাকে প্রাণসঞ্চারে বাধা দেয়। কিন্তু প্রাণসঞ্চারের 
মধ্যে যে যাদু আছে _ তা এবং তার অভাব উদবৃত্ত-মূল্যের 
আত্মসাৎ-এর বাসনা-যন্ত্রও বুঝতে পারে। তাই যে শ্রম ক্যাটেগরিতে 
শিল্পগত মূল্য বেশি, সফটঅয়র সেক্টর, ইঞ্জিনিয়ার, ডিজাইনার, 
অভিনেতা, গবেষক, শিক্ষক, প্রশিক্ষক, খেলোয়াড় ইত্যাদি __ 
সেখানে যতটা সম্ভব এই শ্রমসময়ের টানাটানি এবং যান্ত্রিকতা কম 
রাখা হয়। 



































জীবন্ত শ্রম যেহেতু মৌলিকতম সৃজন, ফলে যে কোনো পরিস্থি- 
তিতে জীবন্ত শ্রমের গুরুত্ব বা প্রাধান্য হল যাপনবাদের আদর্শের 
এই অংশটি । যে কোনো শ্রমিক আন্দোলন এর মধ্যে পড়বে। সে 
তার দাবি যাই হোক না কেন। অর্থনৈতিক সেট-আপ-এ শ্রমিকের 
যে কোনো কাজ যা মৃত শ্রমের তার ওপর আধিপত্যকে বিরোধিতা 
করে, প্রশ্ন করে, সেগুলো এই জীবন্ত শ্রমের আওতার মধ্যে 
পড়বে। যদিও কাজের সময় কমানো জীবন্ত শ্রমের এক নম্বর 
দাবি। 


৩৪ কল্পসামাজিক কাগজ সর্বজনীন 














সমতা 





জাগতিক বা যাপনের পরিসরে বিদ্বেষ রয়েছে। এই বিদ্বেষগুলিকে 
যাপনের পরিসরেই একটি সমতল টেনে আমরা সমাধান করতে 
চাই, সেই সমতলটার নাম সমতা । একই জিনিস আমরা সবাই 
খাই, কিন্তু সেগুলো কেনার সামর্থ্য নানা রকম পরিচিতি ভেদে 
আলাদা। এরকমই বস্তুগত সমৃদ্ধি বা যাকে বলে উন্নয়ন, তার 
যে ফারাক, তা জাগতিক পরিসরে অসমতা তৈরি করে। অনেকে 
এই অসমতাকে ক্ষমতা বলে গুলিয়ে ফেলে। অসমতার সাংস্কৃতিক 
প্রকাশের সঙ্গে ক্ষমতার সাংস্কৃতিক প্রকাশের (দমন, পীড়ন, 
অবহেলা, বঞ্চনা, প্রসাদ দেওয়া ইত্যাদি) অনেক মিল আছে। 
কিন্তু এগুলো ক্ষমতা নয়, অসমতার ফল। ক্ষমতা হল নির্দিষ্টভাবে 
আধিভৌতিক স্তরের বা বিশেষণের স্তরের বিষয়ী হয়ে ওঠা এবং 
জাগতিক পরিসরকে তার বিষয় বানানো __ এই উলটপুরাণ- 
কে বাস্তবতা বলে চালানো এবং তাকে রক্ষী করা। অবশ্যই এই 
অসমতা আমরা যে ক্ষমতার পরিসর বা বিশেষণের পরিসরের কথা 
বললাম, তাকে সহায়তা করে অনেক সময়। আবার ক্ষমতার 
পরিসরও এই অসমতার সুবিধাভোগীদের কাজে লাগায় নিজের 
রাজনীতিতে, সুবিধামতো। যদিও উপ্টোটাও দেখা যায়, অর্থাৎ, 
মাঝে মধ্যে ক্ষমতার পরিসর এই অসমতার বিরুদ্ধে ব্যবস্থা নেয়, 
কারণ, এই অসমতা ক্ষমতাকে কোনো কোনো সময় আচ্ছন্ন করে 
ফেলে (্লুটোক্রেসি, ক্রোনি ক্যাপিটালিজম, পিতৃতন্ত্র, স্বৈরতন্তর 
জাতিতন্ত্, ধর্মতন্ত্র, ফ্যাসিবাদী পরিস্থিতি ইত্যাদি)। জাগতিক পরিস- 
রের মধ্যেকার অসমতার সরাসরি সমাধান প্রয়োজন সমতার 
ইস্তাহারের মাধ্যমে । এখানে প্রশ্ন আসবে, সমতার ইস্তাহারের মধ্যে 















































৩৫ 





বিশেষণের স্তরের নানা জায়গায় সমতার প্রশ্ন আছে। আমরা 
মনে করি, সিম্বলিক্যালি তার গুরুত্ব যদি জাগতিক পরিসরের 
মধ্যে থাকে, তাহলে বিশেষণের জ্ুরের মধ্যেও সমতার দাবি করা 
প্রয়োজন। 














সমতার ইত্তাহার অনেক প্রশ্নোত্তর ও ব্যাখ্যা সহ প্রকাশ করা 
হয়েছিল ২০১৯ সালে। ৯ এখানে সমতার ইস্তাহারটি আরেকবার 
দেওয়া হল। 


১) বর্তমান ভারতে সমতা নেই। জাত-ধর্ম লিঙ্গ শ্রেণী-বর্ণ জাতিসত্তা 
ভৌগলিক অবস্থান ইত্যাদি ভেদএ কারোর বেশি সম্পদ তো 
কারোর কম। কারোর শিক্ষার হার বেশি তো কারোর কম। 
কারোর চাকরি বেশি, ব্যবসা বেশি। কারো কম। কারো স্বাস্থ্য 
ভালো, কারো মন্দ। ফলতঃ আমরা সমতার ইস্তাহার তৈরিতে 
বাধ্য হচ্ছি। এই ইস্তাহার একটি উদ্দেশ্য নিয়ে, তা হল এই যে 
অসমতা -_ তার অবসান। 

২) ভেদাভেদ নানা প্রকার। ভেদাভেদ বরাবর বিদ্বেষও আছে 
ষোলো আনা। তাই ভেদাভেদগুলি এড়িয়ে যাওয়া ঠিক না। আমরা 
মনে করি, ভেদাভেদগুলি একে অন্যের প্রতি পারস্পরিক শ্রদ্ধা ও 
আসবে। নচেৎ পারস্পরিক হিংসা ও বিদ্বেষ অনিবার্ষ, তাই সমতার 
ইস্তাহার এই পারস্পরিক বিদ্বেষ কাটানোরও একটা উপায়। 

৩) ধর্মের দিক দিয়ে দেখলে ভারতে প্রবল সংখ্যাগরিষ্ঠ হিন্দু 
বলে নিজেদের পরিচয় দেন। দেখা যায়, শিক্ষা স্বাস্থ্য সব দিক 
দিয়েই হিন্দুরা এগিয়ে মুসলমানদের তুলনায়, অন্যান্য ধর্মাবলম্বীদের 
তুলনায়। তাই মুসলিমদের শিক্ষা, স্বাস্থ্য, চাকরি, রোজগার, 
৩৬ কল্পসামাজিক কাগজ সর্বজনীন 









































ব্যবসা, বাসস্থান ইত্যাদি উন্নয়ন সুচকে অমুসলিমদের সমপর্যায়ে 
আনার জন্য বিশেষ ব্যবস্থা (সংরক্ষণ, ইনসেনটিভ ইত্যাদি) নিতে 
হবে। মুসলিমদের মধ্যে অপরাধের হার বেশি। তা কমাতেও সাহায্য 
করবে এই বিশেষ ব্যবস্থা। রাজনৈতিক ক্ষেত্রেও উক্ত বিশেষ ব্যবস্থা 
চাই। 

৪) লিঙ্গের দিক দিয়ে পুরুষ ও মহিলার (এবং অন্যান্য লিঙ্গের) 
ফারাক উল্লেখযোগ্য। সেই ফারাক সমস্ত অর্থনৈতিক উন্নয়ন, রাজ-_ 
নৈতিক পরিসর এবং সমস্ত জায়গায় ঘোঁচাতে হবে। এবং তার জন্য 
মেয়েদের দিকে টেনে নানা ব্যবস্থা করতে হবে। 

৫) জাতের দিক দিয়ে এসসি এসটি ওবিসি রিজার্ভেশনের একটা 
ব্যবস্থা আছে। কিন্তু এইসমস্ত ক্যাটেগরির মধ্যে পড়ে যে বিপুল 
সংখ্যক জাত, যাদের সাব-কাস্ট বলা হয়, তার মধ্যে দিয়ে যেন 
ভাবা হয় এসসি একটা জাত, আর তার অন্তর্গত কোনো একটা 
জাত হল এসসি-র সাব কাস্ট। এই ধারনা ভুল। এসসি, এসটি, 
ওবিসি এগুলো অফিসিয়াল বা সরকারি নাম মাত্র। আসল জাত 
হল, কুমী, মাহাতো, সীওতাল, লোধা, শবর, জাঠ, পতিদার 
ইত্যাদি। এসসি, এসটি, ওবিসি নামক সরকারি বন্ধনী দিয়ে নয়, 
জাতকে তার নিজস্ব জাত হিসেবে স্বীকৃতি দিতে হবে এবং সংখ্যাগত 
অনুপাতে সুবিধার (সংরক্ষণ, ইনসেনটিভ ইত্যাদি) বন্দোবস্ত করতে 
হবে শিক্ষা, চাকরি, রাজনীতি সহ সর্বত্র। 

৬) ফেডারেলিজমকে উন্নয়নের নিরিখে পুনঃসংজ্ঞায়ন করতে হবে। 
একটি রাজ্য যদি অন্য রাজ্যগুলির তুলনায় উন্নয়নের সুচকগুলিতে 
পিছিয়ে থাকে অনেকটাই, তাহলে সেই রাজ্য দুর্বল হতে বাধ্য। 
ফেডারেলিজম-এর পূর্বশর্ত রাজ্যগুলির মধ্যে উন্নয়ন সূচকের সমতা। 



























































৩৭ 


সেই মতো ব্যবস্থা নেওয়া প্রয়োজন। 

৭) শিক্ষা, যোগাযোগ ইত্যাদি ক্ষেত্রে ভাষার ভুমিকা নির্ধারক। 
ফলতঃ উন্নয়নের এই নিরিখগুলিতে ভাষাগত অসমতা, যা কি না 
বৈষম্যের রূপে আসে __ এই ভাষাগত অসমতা দূরীকরণে বিশেষ 
পদক্ষেপ গ্রহণ করতে হবে। 

৮) সমস্ত সামগ্রিক স্বার্থের কাজ __ যেমন পরিবেশ রক্ষা, জৈব 
চাষ, শরীরচর্চা, বৃক্ষরোপণ, ত্রাণকার্য __ এগুলোতে সরকার ও 
মানুষের সংগঠনগুলি কাজ করে। এই সমস্ত কাজ এবং উদ্যোগে 
জাত-লিঙ্গ-শ্রেণী-ধর্ম_ভাষা-জাতি ইত্যাদি ভিত্তিক সমতামুলক অংশ- 
গ্রহণ চাই। এগুলির সুফল ভোগও সমতার আদর্শের ভিত্তিতে হতে 
হবে। 

৯) সম্পদের অসম বন্টন এবং এই অসাম্যের বেড়ে চলা আমাদের 
দেশের এক সমস্যা। হয়ত গোটা পৃথিবীরই। পুঁজিবাদের কারণে 
এই অসাম্য বেড়েই চলেছে, অর্থনীতিবিদরা তাই দেখাচ্ছেন। সেই 
সমস্যার নিরসনে এখানেও সমতার আদর্শের প্রয়োজন। বড়লোক_ 
দের কাছ থেকে সরাসরি টাকা নিয়ে গরীবদের মধ্যে বন্টন করতে 
হবে। এবং এই পুনর্বন্টন চলতেই থাকবে, যতদিন বিভ্তবন্টনে 
অসাম্য থাকবে। 

১০) চাকরির বেতনের ক্ষেত্রে সর্বোচ্চ বেতন এবং সর্বনিন্ন বেতনের 
মধ্যে তফাতও বড্ড বেশি। এক্ষেত্রেও সমতা প্রয়োজন। দক্ষতা ও 
অভিজ্ঞতা সাপেক্ষে বেতনের কমবেশি হতে পারে, কিন্তু সর্বোচ্চ 
বেতন কখনো সর্বনিন্ন বেতনের তিন-চার গুণের বেশি হওয়া চলবে 
না। 


১১) এই ইস্তাহারে উন্নয়নের সূচক বলতে শিক্ষা, স্বাস্থ্য, চাকরি, 















































৩৮ কল্পসামাজিক কাগজ সর্বজনীন 





ব্যবসা, বিভ্ত, ক্রয়ক্ষমতা, রাজনৈতিক ক্ষমতা, যোগাযোগের 
ক্ষমতা, সুপরিবেশ, অবকাশ, ভ্রমণ ইত্যাদিকে বোঝানো হয়েছে। 

শিশু কিশোর, বয়স্ক, গর্ভবতী এবং সদ্য সন্তানের জন্ম দেওয়া 
মেয়েরা ও গুরুতর অসুস্থরা __ তারা সামাজিক উদ্বৃত্ত বা জীবন্ত শ্রম 
__ কোনওটাতেই অংশগ্রহণ করতে পারে না। বাসনাময় অস্তিত্বে 
তাদের বাধা হয় শরীর। সেই দিক থেকে দেখলে তারা যতটা 
না সামাজিক তার থেকে অনেক বেশি শারীরিক। তাই সামাজিক 
উদ্ৃত্ত ও জীবন্ত শ্রমের গ্রহীতা হিসেবেই কেবল তারা সামাজিক 
হতে পারে। একইসাথে সরকারি পরিষেবার সবচেয়ে বড়ো ভাগ 
এদের পাওনা, সেটাও নিশ্চিত করা দরকার। 

সমতার দাবি অত্যন্ত বাস্তব রাজনৈতিক দাবি। গোটাটাই দাবি 
দাওয়াতে ভর্তি। অনাবিল নির্মল যাপনের বিড়ম্বনা এটা। একটাই 
বাজার থেকে বাজার করা, একই রাস্তায় হেটে যাওয়া, একই 
আকাশ, একই শহর, একই বাতাস, একই প্রকৃতিতে অসম 
সহবস্থান যাপনের স্তরকে বিকৃত করে। ক্ষমতাকে আড়াল করে বা 
দেখতে দেয় না। 

সমতার সঙ্গে যাপনবাদের অন্যান্য যে ত্ৃম্তগুলি, সেগুলির কি 
সংঘর্ষ নেই কোথাও কোথাও? অবশ্যই আছে। সমতার দাবি 
অনেক সময় রাষ্ট্রীয় উপাচারকে মান্যতা দেয়। কিন্তু জাগতিক 
পরিসর এবং সমতার, সমতার এবং সামাজিক উদবৃত্ত, সমতা এবং 
জীবন্ত শ্রম _ এরা পরস্পর পরস্পরকে কোনো কোনো বিন্দুতে 
খগুণ করার মাধ্যমে সেই সমস্ত বিন্দুগুলিতে একটা পারস্পরিক 
টানাপোড়েন তৈরি করে। যাপনবাদে কিছু কিছু বিন্দুতে তার 
অন্তর্গত ভৃম্তষ্বরূপ যে অংশগুলির নিজেদের মধ্যে পরস্পর টানা- 
পোড়েন যাপনবাদকে কিছুতেই ভাবাদর্শে পরিণত হতে দেয় না, 


৩৯ 






























































মাটি দেয় তাকে। তাকে মানুষের বিষয় রাখে, এবং তার মাধ্যমে 
মানুষকে বিষয়ী রাখে, কিন্তু তার একেকটি স্তস্ত নিজস্বভাবে 
মানুষের বিষয়ীত্বকে চ্যালেঞ্জ করে এবং আদর্শের যে চিরাচরিত 
চরিত্র যো মানুষকে বিষয়ী থাকতে দেয় না) তা ধরে রাখে। কোনো 
কোনো বিন্দুতে তাদের পরস্পর বিরোধীতা তাই যাপনবাদের অনন্য 
চরিত্রের পরিচায়ক __ যা একইসাথে আদর্শ, এবং নীতিকর্তব্য বা 
এিক্স। এভাবেই যাপনবাদ তার জাগতিক চরিত্র তৈরি করে, 
যা একইসাথে আদর্শ এবং আদর্শ নয়; কোনো কোনো বিন্দুতে 
সে আদর্শ থাকে না, নীতিকর্তব্যের (যেখানে মানুষ বিষয়ী) রূপ 
নেয় কখনো কখনো। কিন্তু সেই কুটাভাস বিন্দুগুলিকে যাপনবাদের 
আদর্শের মধ্যে থেকে আন্দাজ করা যায় না বা তৈরি করে নেওয়া 
যায় না। সেই বিন্দুগুলি যাপনবাদের বিকশিত রূপও নয়। সেই 
বিন্দুগুলি ঘটে বা হয়। ৯ যাপনবাদ সেখানে তুরীয় চরিত্র পায়। তাই 
যাপনবাদ তুরীয় জগত্বাদের দর্শনের অনুসারী একটি আদর্শ । ২২ 


যাপনবাদ তুরীয় আদর্শ নয়, তুরীয় রাজনীতির কোনও বয়ান 
সে তৈরি করে না। তাই যাপনবাদে সমাজতন্ত্র সাম্যবাদ ইত্যাদি 
আগামী পৃথিবীর কল্পনা নেই। সমাজের নতুনতর কোনো সঙ্জা-র 
কথা সে বলে সেমতা) কোনো দিনবদলের পরবর্তী বা চৌকাঠ 
পেরোনোর পরের ব্যাপার হিসেবে নয়। বরং যাপনবাদে সমতার 
দিকে অগ্রসর হওয়া আছে প্রতিদিন, তা সমসাময়িক। যাপনবাদে 
সুফলের সামাজিকীকরণও সমসাময়িক, নিত্যকার বিষয়। জীবন্ত 
শ্রমের প্রাধান্যও নিত্যকার বিষয়। যাপনবাদে জাগতিক পরিসরের 
দৈনন্দিন নিজেই বিশেষণের পরিসরের মহিমা ঘোঁচানোর হাতিয়ার । 
যাপনবাদ কোনো বৃহৎ হয়ে-ওঠা-র বয়ান নয়। বরং সে সমাজতন্ত্র 
ও সাম্যবাদী রাজনীতিকে একটি জগতবাদী চরিত্র দেয়। ২৩ 
8০ কল্পসামাজিক কাগজ সর্বজনীন 

যাপনবাদের এই খসডাটি সমতার ইস্তাহারের ফেসবুক পেজ 
1১.076/9101070911650-তে থাকবে, সেখানে সবাই সেটা দেখতে, 
পড়তে এবং মতামত দিতে পারবে। 

এছাড়াও ৮/%/৮/1819010190.10 ওয়েবসাইটে এই খসড়াটি কিছুদিন 
পরপর আপডেট হতে থাকবে। 


টিকা ও টিগ্ননী 








. “রক্তমাংসের মানুষ” শব্দবন্ধটি আমরা ব্যবহার করছি ব্যক্তির ধারনার 








সম্পূর্ণ আলাদা একটা ধারনা হিসেবে, মানুষ বলতেই যে “ব্যক্তি মানুষ? 
_এর ছবি আমাদের মনে আসে তাকে পরিহার করার জন্য। আধুনিক 
মানুষ কখনোই ব্যক্তি নয়। সে আশেপাশের নানাজনের সঙ্গে সম্পর্কিত। 
ফলে তাদের সুখ দুঃখ চাওয়া পাওয়া ইত্যাদি সে বহন করে। নিজের 
কথা না ভেবে পাশের কারোর কথা বেশি করে ভাবা তার পক্ষে 
অত্যন্ত স্বাভাবিক। উপরন্ত সে কিছুতেই বর্তমান ব্যক্তিদশায় থাকতে 
পারে না। তার ব্যক্তিপূর্ব দশা বা অতীত, তার বর্তমান ব্যক্তিদশা, 
এবং তার ভবিষ্যৎ এর ভাবনা __ এই তিনটিই তার বর্তমান দশা জুড়ে 
থাকে। ফলে সে ব্যক্তি অবয়বে খুব বেশি হলে আড়ব্যক্তি। এছাড়া 
মানুষের পক্ষে একক, সুসমর্জস একজন থাকাও খুব মুশকিলের। সে 
ভাঙা । এমনকি তার অঙ্গ প্রত্যঙ্গগুলিই তার মস্তিষ্ককে অন্বীকার করে।... 
এই আড়ব্যক্তি ও ভাঙাব্যক্তি মিলিয়ে আমাদের শব্দবন্ধ “রক্তমাংসের 
মানুষ” । আড়ব্যক্তির ধারনার মূল উৎস দার্শনিক জিলবের সিমন্দ-র 

ট্রা্সইন্ডিভিজুয়াল। আলোচনা পাওয়া যাবে “চাপ না নিয়ে” (২০১৯) 
বইতে। 





বাসনা শব্দটা কামনা, ইচ্ছা, অভাব ইত্যাদি অর্থে বোঝার চল আছে। 

আমরা বাসনাকে যৌনতার আঙ্গিকে (কামনা), মনোজাগতিক আঙ্গিকে 
ইচ্ছা) এবং অভাবের আঙ্গিকে ব্যবহার করছি না। শুধু মানুষ নয়, 
জীবজগতের অন্তলীন প্রাণের প্রকাশ হল বাসনা, এবং তা অন্যকে 
সঙ্গে নিয়ে। দার্শনিক জিল দেল্যজ ও ফেলিক্স গুয়ান্তারি ১৯৭২ সালে 
প্রকাশিত “পুঁজিবাদ ও সিজোফেনিয়া : ঈদিপাসবিরোধী” বইতে পশ্চিমী 
দর্শন ও মনোবিশ্লেষণের ঘরানায় বাসনাকে যে নেতিবাচক রূপে দেখা 
তার সমালোচনা করেন এবং বাসনাকে মানুষের প্রাকৃতিক ও সামাজিক 
অস্তিত্বের মৌলিক বিষয় হিসেবে তুলে ধরেন। 






































. তৃণমূল কংগ্রেস পার্টির উত্থানের মধ্যে দিয়েই সম্ভবতঃ এই সুনাম 


৩. 


ঘুচে যায়। দীর্ঘকাল ধরে সরকারি শাসন ক্ষমতায় থাকা, সমাজেও 
আধিপত্যকারী, এবং বামপন্থী বলে পরিচিত আদর্শ বাদীদের দাপটে তখন 
বেশ ল্যাজেগোবরে অবস্থা মানুষজনের । আদর্শের নামেই সরকারি ও 
দলীয় স্তরে বুকর্মগুলি করা হত বেশ দাপটের সঙ্গেই। তৃণমূল উঠেছিল 
এবং ক্ষমতায় এসেছিল আদর্শের জমানা-র অবসান হিসেবেই। ওই 
বদল ছিল সত্যিই জমানাবদল। ক্ষমতাবদল শুধু নয়। সেটা ভালো 
করে বোঝা গেল, যখন দেখা গেল, বামপন্থীরা সমাজের প্রায় সমস্ত 
পরিসর থেকে মিলিয়ে যেতে লাগল। ক্ষমতার শাসক-বিরোধী পরিসর 
থেকেও মিলিয়ে যেতে লাগল। গত দশকের আগের দশক জুড়ে শাসক 
বামপন্থীরা প্রচার করত, তৃণমূল কংগ্রেসের কোনো আদর্শ নেই। ঠিকই 
বলত। নাম_কা-ওয়ান্তে কিছু থাকলেও তৃণমূলের কোনো আদর্শ ছিল 
না, বরং আদর্শবাদের বিরুদ্ধে মানুষের ক্ষোভকে কাজে লাগিয়েই সে 
ক্ষমতায় চলে এসেছিল। ক্ষমতার পরিসরের এই রদবদল ছিল সমাজের 
মধ্যের এক বৈপ্লবিক পট-পরিবর্তনের স্বীকৃতি __ আদর্শহীনতাকে বরণ 

করা। 





যদিও ক্ষমতার পরিসরে এবং জনসমাজে আদর্শহীনতার আধিপত্যের 
পরিস্থিতি তৈরি হলেও সমাজের মধ্যেই এইসময় তৃণমূল স্তরের নানা 
ছোটো বড়ো আন্দোলনের মধ্যে দিয়ে নয়া কোনও আদর্শের খোঁজ জারি 
থেকেছে এবং সেই খোঁজ জমানা বদলের কারণে ফিকে হয়ে যায়নি 
কখনোই। সবচেয়ে উল্লেখযোগ্য হল সিঙ্গুর নন্দীগ্রাম হরিপুর শালবনী 
লালগড় অন্ডাল ইত্যাদি জায়গার জমি অধিগ্রহণ বিরোধী আন্দোলন। যা 
চাষবাসভিত্তিক গ্রামীন জীবনের আদর্শ, প্রকৃতিবাদী আদর্শ, শক্তিনিবিড় 
যন্ত্রসভ্যতার বিপরীতে মানুষের পেশি শক্তি নির্ভর আদর্শ, পরিবেশবাদী 
আদর্শ ইত্যাদির চর্চা করেছে। এই আন্দোলনগুলি সারা ভারতের জমি 
অধিগ্রহণবিরোধী আন্দোলনগুলির পাশাপাশিই ঘটেছিল। এছাড়াও যাদবপুর 
বিশ্ববিদ্যালয়ের “হোক কলরব” আন্দোলন, ডাক্তার সহ নানা পেশাজীবী- 
দের আন্দোলন, আদিবাসী আন্দোলন, এনআরসি বিরোধী আন্দোলন, 
মুসলিম মহিলা ও পুরুষদের সিএএ বিরোধী আন্দোলন উল্লেখযোগ্য 
এই সব বড়ো মাপের আন্দোলন ছাড়াও হকার, ঝুপড়ি ও বস্তি উচ্ছেদ 
বিরোধী আন্দোলন (শিলিগুড়ি আসানসোল কলকাতা সহ অন্যান্য অনেক 
জায়গার), পুকুর ও জলা ভরাটের বিরুদ্ধে আন্দোলন (কলকাতা ও 
আশেপাশের), ছাত্রছাত্রী আন্দোলন, পরমাণু শক্তি বিরোধী আন্দোলন 
ফ্কুশিমা কুদানকুলাম ইত্যাদির সংহতি-তে), ক্ষুদ্র পত্রিকা ও সংবাদপত্র 
আন্দোলন, বিদ্যুৎ পরিবহণ বিরোধী আন্দোলন (ভাঙড়), রাষ্ট্রীয় অত্যাচারের 
বিরুদ্ধে সংহতি আন্দোলন (মণিপুর, কাশ্মীর, প্যালেস্তাইন), উত্তরভারতের 
কৃষক আন্দোলনের সংহতি সমর্থন আন্দোলন, দিল্লির “নির্ভয়া” আন্দোলনের 
সংহতি, কামদুনি-উন্নাও_হাতরাস আন্দোলন, মিটু আন্দোলন, ভিন্ন যৌন_ 
তার আন্দোলন, মুসলিম মহিলাদের তালাকপ্রথা বিরোধী আন্দোলন, 
গণবিজ্ঞান আন্দোলন, সাইকেল আন্দোলন ইত্যাদি। প্রসঙ্গতঃ উল্লেখ্য, 
আমাদের এখানে সমর্থন ও সংহতি আন্দোলনের পরিধি অনেক বিস্তৃত 
এবং এতিহ্যময়। শুধু ভারতবর্ষের অন্যান্য জায়গা নয়, গোটা পৃথিবীর 

নানা ঘটনা দুর্ঘটনা আমাদের এখানে আন্দোলন ও চিন্তার ক্ষেত্রে প্রভাব 
বিস্তার করে। এই পর্যায়ে আরব দুনিয়ার “নয়া বসন্ত”, ফ্রান্স স্পেন তথা 
সমগ্র ইউরোপের নানা আন্দোলন, স্পেন আমেরিকা ইত্যাদি জায়গার 
“দখল আন্দোলন”, মুক্ত সফটওয়র আন্দোলন, বাংলাদেশের শাহবাগ 
আন্দোলন, নিরাপদ সড়কের দাবিতে স্কুলছাত্রছাত্রীদের আন্দোলন __ 
এসবই আলোচিত হয়েছে এবং সংহতি আন্দোলনেরও জন্ম দিয়েছে 
আধিপত্যকারী দুই অবস্থা __ বামপন্থা বলে পরিচিত আদর্শের জমানা 
এবং আদর্শহীনতার জমানা __ এই গোটা সময় পর্যায় জুড়েই জনসমাজের 
নানা জায়গায় তৃণমূল স্তরের এই সমস্ত আন্দোলনগুলি ধারাবাহিকভাবে 
নানা আদর্শের কথা ভাবনা চিন্তা এবং অনুসন্ধান চালিয়ে গেছে। 
আলোচিত হয়েছে নারীবাদ, দলিত রাজনীতি, মুসলিম রাজনীতি, 
সমতাবাদ ইত্যাদি। যাপনবাদ এই বর্ণিল অনুসন্ধানের ধারাবাহিকতায় 
একটি প্রয়াস মাত্র। 



























































. মানুষের অর্থনৈতিক একক বা হোমো ইকনমিকাস হওয়া সম্পর্কে 








এতিহাসিক আলোচনা পাওয়া যাবে মিশেল ফুকোর বক্তৃতার সংকলন 
3170, 01 131010011005 (0,5000155 01 [০0111219119]: 1978-79) 


বইতে। 





. তৃণমূল কংগ্রেস সরকারের জনপ্রিয় প্রকল্পগুলি এ প্রসঙ্গে স্মরণীয় : 





কন্যান্ত্রী প্রকল্প, সবুজ সাথি প্রকল্প ইত্যাদি। ওপরের টিকাটিপ্লনীতে 
আমরা ধারাবাহিক জনআন্দোলনগুলির মধ্যে দিয়ে নানা আদর্শের খোঁজ 
ও আলোচনার কথা তুলে ধরেছি। তৃণমূল কংগ্রেস সরকার প্রথম 
থেকেই দলীয় রাজনীতির হস্তক্ষেপের গুরুত্ব কমিয়ে প্রশাসনিক ভরের 
অক্রিয়তার মাধ্যমে জনতার পরিসরে পরিচালনার পদ্ধতি নেবার ফলে 
সমাজে তৃণমূল স্তরে নানা উদ্যোগ নেবারও পরিসর তৈরি হয়। যা 
অত্যন্ত স্পষ্টভাবে দেখা যায় বহুবিধ ছোট্ট এবং অস্থায়ী সংস্থার, এমনকি 
কয়েকজন বন্ধুবান্ধব বা সহকর্মী মিলে ত্রাণকার্য ইত্যাদিতে অংশ নেওয়ার 

মধ্যে, যা আগের জমানার শেষের দিকে আয়লা সাইক্লোনের পরিস্থিতিতেও 
দেখা গেছিল। প্রসঙ্গতঃ উল্লেখ্য, দু-হাজার আট সালের পঞ্চায়েত 

নির্বাচনের পরবর্তীতেই আগের জমানার দুর্বলতা প্রকট হয়ে গেছিল। 

করোনা অতিমারি পরিস্থিতিতে জনস্বাস্থ্য উদ্যোগ, লকডাউন পরিস্থিতিতে 

জনতার রান্নাঘর উদ্যোগ, পরিযায়ী শ্রমিকদের দুর্যোগপূর্ণ অবস্থার পরিস্থি- 
তিতে জনউদ্যোগ, আমফান সাইক্লোন পরিস্থিতিতে ত্রাণের উদ্যোগ, 

স্কুল বন্ধর পরিস্থিতিতে পাঠশালা উদ্যোগ __ তৃণমূল স্তরের এই 
অস্থায়ী ও ক্ষ্র ক্ষুদ্র উদ্যোগগুলি অনেক স্পষ্ট হয় এবং জনসমাজে 

অত্যন্ত গুরুত্বপূর্ণ ভূমিকা পালন করে। জনআন্দোলন এবং জনউদ্যোগ 

_- এই দুইই নজর এবং বহর বাড়াতে বাড়াতে গেছে সোসাল 

মিডিয়া বা সামাজিক গণমাধ্যমের সম্প্রসারণ এবং বিস্ফোরণের মধ্যে 

দিয়ে। যাপনবাদ জনআন্দোলনগুলি থেকে জন্ম নেওয়া আদর্শগুলির 

আলোচনা ও অনুসন্ধানের পাশাপাশি জনউদ্যোগগুলি থেকে জন্ম নেওয়া 

আদর্শগুলির আলোচনা ও অনুসন্ধানের ধারাবাহিকতাও বহন করে। 





















































. বিজেপির এজেন্ডাগুলি ছিল সবই হিন্দু-মুসলিম বাইনারি তৈরি করার 





জন্য। সিএএ, কাশ্মীরের ভারতভুক্তি ইত্যাদি। সেগুলোর প্রতিবাদ করার 
সময় “সত্যিকারের হিন্দু বিজেপি করে না”, “হিন্দু আর হিন্দুত্ববাদ এক 
নয়” জাতীয় সমীকরণ করা হচ্ছিল। 











. গৌতম দাস-এর মূল অনুবাদ। কিছু শব্দ বর্তমান গ্রন্থনাকারী পাল্টেছে। 








তিন নম্বর চ্যাপ্টার। উল্লেখ্য, এই জার্মান ভাবাদর্শ ঠিক বই নয়, 
১৯৪৫-৪৬ সালে করা কিছু নোট, মার্ক, এঙ্গেলস এবং জোশেফ 
ওয়েদেমেয়ারের। মুল লেখা মার্সের, যদিও মনে করা হয় তা মূলতঃ 
মার্জের ডিক্টেশন। অনেক জায়গাতেই মার্স এর নোট পাতার মার্জিন_ 
এ থেকেছে। পরিচ্ছদের নাম __ শাসক শ্রেণী ও শাসনকারী চেতনা : 
ইতিহাসে পরমচেতনার আধিপত্য সম্পর্কে হেগেলের ধারণার পরিগঠন। 
“প্রত্যেক কালপর্বে শাসক শ্রেণীর ভাবনাই কর্তৃত্বশালী ভাবনা (]- 

175 10695) অর্থাৎ যে শ্রেণী সমাজের কর্তৃত্বশালী বৈষয়িক শক্তি সে 
একইসাথে এর কর্তৃত্বশীল বুদ্ধিবৃত্তিক শক্তি। বস্তুগত উৎপাদনের উপায় 
যে শ্রেণীর দখলে আছে মানসিক উৎপাদনের উপায়ও একইসাথে তার 
নিয়ন্ত্রণে আছে। সাধারণভাবে বললে এর ফলে তাই, মানসিক উৎপাদনের 
উপায় যার দখলে নাই সেই শ্রেণীর ভাবনা শাসক শ্রেণীর অধীন হয়েছে। 
শাসনকারী ভাবনা তাই দাপুটে (001017810 বস্তগত সম্পর্কের আদর্শ 
0৭61) প্রকাশের বেশি কিছু নয়, অর্থাৎ দাপুটে বস্তগত সম্পর্ক ভাবনা 
0585) বলে গৃহীত হয়ে গেছে; এভাবেই, এই সম্পর্ক একটা শ্রেণীকে 
শাসক বানায় সেই সুত্রে ভাবনার দাপট। যাদের নিয়ে শাসক শ্রেণী সেসব 
মানুষ অন্য অনেক কিছুর সাথে চেতনাও অধিকার আছে, অতএব সে 
চিন্তা করে। যখন শ্রেণী হিসাবে শাসন করে তখন কোন কালপর্বের 
ব্যাক্তি বা পরিধিও নির্ধারিত হয় তার দ্বারা যে তা করে কতদূর 
যাবে, স্বাভাবিকভাবেই তারা পূর্ণ ক্ষমতা দিয়েই তা করে, অন্য আর 
সবের সাথে চিন্তাশীলতা ও ভাবনার প্রযোজক হিসাবেও শাসন করে 
এবং এ কালপর্বের ভাবনার উৎপাদন এবং বিতরণ নিয়ন্ত্রণ করে ফলে 
তাদের ভাবনা একালের কর্তৃত্রশালী ভাবনা। উদাহরণ হিসাবে যেমন, 
কোন কালপর্বে যেকোন দেশে যেখানে রাজকীয় শাসন, অভিজাততন্ত্র ও 
বুজোয়ারা প্রভূত্ব প্রতিষ্ঠার প্রতিযোগিতা করছে ফলে প্রভূত্ব ভাগাভাগি 
হয়েছে, সেখানে ক্ষমতা বিভাজনের মতবাদ (0০9007106) দাপুটে ভাবনা 
হিসাবে প্রমাণিত এবং তা চিরন্তন আইন (912118] 19৬) হিসাবে 
প্রকাশিত হবে। 


ইতোপূর্বে আমরা আগের আলোচনায় (মুল পাগুলিপির পাতা নম্বর 
১৫-১৮ দেখুন) দেখেছি শ্রমবিভাজন আজ অবধি ইতিহাসের মুখ্য শক্তি, 
তাই শাসক শ্রেণীর ভিতরেও মানসিক এবং শারীরিক শ্রম হিসাবে নিজের 
উপস্থিতি স্পষ্ট তুলে ধরে, যাতে শাসক শ্রেণীর ভিতরের এক অংশ 
নিজেকে এ শ্রেণীর হয়ে চিন্তাকারী (এর সক্রিয় ভাবাদর্শের ব্যাখ্যাদাতা 
হিসাবে যারা সমাজে) এ শ্রেণী সম্পর্কে মোহজাল বিস্তারের কাজে 

পূর্ণতা দেয়, এটাই তাদের জীবনধারণের মূল উৎস), ওদিকে এসব 
ভাবনা ও মোহজালের প্রতি অপর অংশের মনোভাব হয় আরো ঝুঁদ 
হয়ে গ্রহণ, কারণ আদতে তারাই এ শ্রেণীর আসল সক্রিয় সদস্য আর, 
নিজেদের সম্পর্কে ভাব ও মোহজাল তৈরি করার ফুরসত তাদের নেই। 
শ্রেণীর আভ্যন্তরীণ এই পার্থক্য কিছুমাত্রায় বিরোধী এমনকি পরম্পর 
মারমুখীভাবে দুই অংশে বিকশিত হয়ে উঠতে পারে। যদি সত্যি সত্যি 
এমন সংঘর্ষের সম্মুখীন হয় যাতে সামগ্রিকভাবে শ্রেণী নিজেই বিপদাপন্ন 
তখন আপনাতেই সবকিছু শূন্যে মিলিয়ে যায় এবং সংঘাতের এই বিশেষ 
সময়ে অবশ্য কখনও কখনও (উভয় অংশের -_ অনুবাদক) এমন হয় যে 
সাদৃশ্য হারিয়ে কর্তৃত্বশালী ভাবনা শাসক শ্রেণীর ভাবনা থেকে আলাদা 
শক্তি অর্জন করে। কোন এক বিশেষ কালের অন্তরে বিপ্লবী ভাবনার 
উপস্থিতি মানে ধরে নেয়া যায় বিপ্লবী শ্রেণীর উপস্থিত আছে বিপ্লবী শ্রেণীর 
উপস্থিতির পূর্বানুমান বিষয়ে ইতোমধ্যে আগে যথেষ্ট বলা হয়েছে। 


ইতিহাসের পথপরিক্রমা বিবেচনা করে এখন কর্তৃত্রশালী ভাবনা থেকে 
খোদ শাসক শ্রেণীকে যদি আলাদা করি এবং এর একটা স্বতন্ত্র অস্তিত্ব 
আছে বলে বৈশিষ্ট্যারোপ করি, আমরা যদি এসব ভাবনার উৎপাদনের 
শর্ত ও উৎপাদককে বিবেচনায় না এনে এই ভাবনা বা এ ভাবনা এসময়ে 
দাপুটে (10701081)) ছিল বলার মধ্যে নিজেদের আবদ্ধ রাখি, এইভাবে 
যদি আমরা ভাবনার ব্যক্তি ও তার বিশ্বপরিস্থিতিকে বিবেচনায় না নেই, 
তাহলে বলে বসতে পারি, উদাহরণত অভিজাততন্ত্ব দাপুটে থাকার কালে 
সম্মান, আনুগত্য ইত্যাদির ধারণার প্রাধান্য ছিল, বুর্জোয়ারা দাপুটে 
থাকার সময়ে স্বাধীনতা, সাম্য ইত্যাদি ধারণার দাপট ছিল__ শাসক শ্রেণী 
সামগ্রিক অর্থে এমনটাই ভেবে থাকে। ইতিহাসের এরকম ধারণী বিশেষত 
অষ্টাদশ শতাব্দী থেকে যা সব ইতিহাসরচয়িতাদেরই সাধারণ ধারণা, তা 
অপরিহার্ষভাবে ক্রমবর্ধমান বিমূর্ত ধারণার মধ্যে দোল খাওয়ার বিরুদ্ধে 
উঠে দাড়ানোর ঘটনা, অর্থাৎ ভাবনার ক্রমশ সর্বব্যাপী রূপ ধারণ করা 
আগের শাসকদের জায়গায় নিজেকে প্রতিষ্ঠা কালে প্রত্যেক নতুন শ্রেণী 














































































































৪৭ 


স্রেফ তার উদ্দেশ্য হাসিলের জন্য নিজের স্বার্থকে সমাজের সব সদস্যের 
সাধারণ স্বার্থ হিসাবে উপস্থাপনে বাধ্য, অর্থাৎ আর্দশ রূপে তুলে ধরতে 
বাধ্য : নিজের ভাবনাকে সার্বজনীনতার রূপ তাকে দিতেই হবে এবং 
একমাত্র যৌক্তিক, সার্বজনীন অর্থে বৈধ বলে হাজির করতে হবে। 
বিপ্লব ঘটায় যে শ্রেণী সে, একেবারে শুরুতেই একটা শ্রেণীর বিরোধী 
আর একটা শ্রেণী হিসাবে নয় বরং সমগ্র সমাজের একমাত্র প্রতিনিধি 
হিসাবে নিজেকে হাজির করে; এটা হাজির হয় এমনভাবে যেন সমাজের 
সম্পূর্ণ অংশ একাট্রা হয়ে শাসক শ্রেণীকে মোকাবেলার জন্য লড়ছে। 
( (তোর কোণায় লেখা মার্কসের নোট) সার্বজনীনতা মানে (১) শ্রেণী 
বনাম এস্টেট, (২) প্রতিযোগিতা, বিশ্বব্যাপী বিনিময় ইত্যাদি, (৩) 
শাসক শ্রেণীর বিশাল সংখ্যাগত শক্তি, (৪) সাধারণ স্বার্থ বলে মায়াবি 
ছলনা (প্রথমদিকে এটা মায়াবি-ছলনা নয়, সত্যি), (৫) ভাবাদর্শে মিথ্যা 
বিশ্বীসের ঘোর তৈরি (961031017 ও শ্রমবিভাজন।) এটা সে করতে 
সক্ষম হয় কারণ, প্রথমত, তাঁর স্বার্থ প্রকৃতই অন্য সব শাসক নয়- 
এমন শ্রেণীগুলোর সাধারণ স্বার্থের সাথে অনেক বেশি সম্পুক্ত, কারণ 
এসময় পর্যন্ত হাজির শর্তগুলোর চাপের মধ্যে তার স্বার্থ সুনির্দিষ্ট শ্রেণীর 
একক স্বার্থ আকারে বিকশিত হতে পারে নি। এর বিজয় অতএব 
অপরাপর শ্রেণীর এমন অনেক ব্যক্তিবর্গকেও লাভবান করে যারা ঠিক 
দাপুটে অবস্থানে উন্নতি হবে না তবে এখনকার অবস্থা থেকে তাঁরা 
ততটুকুই অগ্রসর অবস্থায় আসবে যতটুকু এঁরা নিজেদেরকে শাসক 
শ্রেণীতে উত্তরণ ঘটাতে পারবে। ফরাসি বুর্জোয়ারা খন অভিজাততন্ত্রের 
ক্ষমতা উৎখাত করে তখন তা অনেক প্রলেতারিয়েতকে প্রলেতারিয়েতের 
উধের্ব উঠে আসা সম্ভব করে তুলেছিল; তবে কেবল ততটুকুই যতটুকু 
তারা বুর্জোয়া হয়েছিল। বৃহত্তর প্রেক্ষিত বিচারে প্রত্যেক নতুন শ্রেণী 
তাই কেবল আগের শাসক শ্রেণীর চেয়ে মোটা দাগে অধিকতর প্রভাব 
অর্জন করে, যার কারণে পরবর্তীকালে নতুন শাসক শ্রেণীর বিরুদ্ধে 
শাসক-নয় এমন শ্রেণীর বিরোধিতা আরো জোরালো ও বড় আকারে 

বেড়ে উঠতে পারে। এই উভয় বিষয় নির্ধারণ করে দেয় যে নতুন শাসক 
শ্রেণীর বিরুদ্ধে সংগ্রাম আসবে, পালাবদলে, যার লক্ষ্য হবে আগের 
যেসব শ্রেণী শাসন করতে চেয়েছিল তারা যা পারতো তার চেয়ে আরো 
দৃঢ়সংকল্পে মৌলিকভাবে আগের সমাজ শর্তের নিরাকরণ ঘটিয়ে। 

















একটা নির্দিষ্ট শ্রেণীর শাসন কেবলমাত্র নির্দিষ্ট ভাবনারই শাসন__ এই 
সামগ্রিক সাদৃশ্যের একটা স্বাভাবিক সমাপ্তিতে আসে অবশ্যই যখন সমাজ 
সংগঠন বূপের দিক থেকে সাধারণভাবে শ্রেণী শাসন অবয়বহীন থকে; 
অন্যভাবে বললে, যতক্ষণ পর্যন্ত বিশেষ স্বার্থকে সাধারণ (8০0০181) 
স্বার্থ হিসাবে অথবা শাসনকারী “সামান্য স্বার্থ” আকারে উপস্থাপনের 
আর দরকার হয় না। দাপুটে ভাবনা একবার শাসক ব্যক্তিদের থেকে 
আলাদা হয়েছে এবং সর্বোপরি, কোন এক ধরনের উৎপাদন রীতির 
পরিণতিতে আসা সম্পর্ক থেকে আলাদা হয়েছে, এবং এইভাবে এগিয়ে 
চিন্তা করে একটা শেষ সিদ্ধান্তে পৌঁছানো যায় যে, ইতিহাস সবসময়ই 
একটা না একটা ভাবনার কোলে দোল খেয়ে চলেছে। ...?; 
































. জার্মান ভাবাদর্শের সমালোচনার খসড়ায় একে বলা হয়েছিল কমিউনিজম। 
মার্স নিজে এই কমিউনিজম শব্দটা মার্জিনে ঢুকিয়েছিলেন, পুরনো 
দিনের আঞ্চলিক সমাজের উদাহরন টেনে। “কমিউনিজম আমাদের কাছে 
প্রতিষ্ঠা করতে হবে এমন কোন প্রকল্প নয় বরং একটা আদর্শ 005৪1) 
সত্যিকার বাস্তবতার সাথে যাকে নিজেকে খাপ খাইয়ে নিতে হবে। 
উপস্থিত পরিস্থিতির বিলোপ ঘটানোর সত্যিকার আন্দোলনকে আমরা 
কমিউনিজম বলি, অর্থাৎ, যে মূলভিত্তি এখন হাজির এটাই আন্দোলনের 
শর্ত কেমন হবে তা ঠিক করে দেয়।”” উপস্থিত পরিস্থিতিটা কী? দেশে 
দেশে মহাদেশে মহাদেশে পুঁজিবাদের উথ্থান। ঠিক আগের নোট-এ 
লেখা হয়, “... এক বিশ্ববাজার হাজির হয়েছে, এই তার লক্ষণ। 
বিশ্ব ইতিহাসের পর্যায়েই তাই কেবল প্রলেতারিয়েত হাজির দেখা যেতে 
পারে, ঠিক যেমন কমিউনিজম ও এর সব্রিয়তা কেবল “বিশ্বইতিহাসের" 


















































৪৯ 





পর্যায়েই দেখা পাওয়া সম্ভব। মানুষের বিশ্ব এতিহাসিক আবির্ভাব মানে 
বিশ্বইতিহাসের সাথে সরাসরি সংযুক্ত মানুষের অস্তিত্ব।” 











. হেগেলের “লজিক বলে বইটার থেকে মার্স সরাসরি আকর সংগ্রহ 
করেছিলেন তার “পুঁজি” বইটা বা তার নোট গগ্রন্ডরিস” করার সময়। 
হিরোশি উচিন্দা-র কথায় বের্তমান গ্রন্থনাকারীর অনুবাদ) “গ্রুন্ডরিস _এ 
তার অন্যতম কাজ ছিল মূল্য-র জনন এবং পুঁজিতে তার বিকাশ যেভাবে 
“লজিক” বইতে দেখানো আছে, যদিও আপাতদৃষ্টিতে বদ্ধ ব্যবস্থা হিসেবে 
যা নিজেকেই পুনরুৎপাদন করে, এবং সামগ্রিকভাবে তার কাজের 
অভিমুখ ছিল বাস্তব পদ্ধতিগতভাবে (৫ [07800102) পুঁজিবাদকে অতিক্রম 
করার দিকে যাওয়া।” মার্স নিজে তার “পুঁজি” বইয়ের দ্বিতীয় জার্মান 
সংস্করণ-এর উত্তরভাষ্যে লিখেছিলেন, বর্তমান গ্রন্থনাকারীর অনুবাদ) 
“আমি ... নিজেকে খোলাখুলিভাবে বলি যে আমি ওই শক্তিশালী চিন্তক_ 
এর শিষ্য, মূল্য-র তন্তের পরিচ্ছদে এখানে ওখানে আমি এমনকি তার 
বৈশিষ্ট্পূর্ণ ভাষা (09001181- 5য0015551007) ব্যবহার করেছি দরাজভাবে। 
হেগেলের হাতে দ্বন্দ 0019150005) -র অলৌকিকীকরণ হয়েছিল, কিন্তু 
তিনিই প্রথম যে গতির সাধারণ রূপকে উপস্থাপনা করেছিলেন সামগ্রিক_ 
ভাবে এবং সচেতনভাবে । তার হাতে এটা (গতির সাধারণ রূপ বা 
দ্বন্দ __ বর্তমান গ্রন্থনাকারী) মাথার ওপর দাঁড়িয়ে ছিল। অলৌকিকের 
ঢাকনা সরিয়ে তার যৌক্তিক শাঁস আবিষ্কার করতে হলে একে উল্টে 
দিতেই হবে।”” গতির সাধারণ রূপ বা ছন্দ হেগেলের দর্শনে কীভাবে 
এক জায়গায় দাঁড়িয়ে গেছিল তার চমৎকার বিশ্লেষণ পাওয়া যায় 
থিওদোর আদোর্নো-র লেখা নেগেটিভ ডায়লেক্টিক্স বইতে। সিম্থেসিস 
নামক পরিচ্ছদ থেকে কিছু অংশ বের্তমান গ্রন্থনাকারীর অনুবাদ) _ 
“আদর্শবাদী 005911570) দ্ন্ব-ও ছিল একটি “সুচনাবিন্দুর দর্শন”? 
হেগেল এটাকে একটা বৃত্তের সঙ্গে তুলনা করেছিলেন। গতির সুচনাবিন্দুতে 
ফিরে আসার মধ্যে দিয়ে, এর ফলাফল মারাত্মকভাবে খর্িত; ভাবা 

১০. 





হয়েছিল এর ফলে বিষয়ী এবং বিষয়ের একটা ধারাবাহিক অভেদ 
(05001) চলে আসবে। এই দ্বন্দ জ্ঞানতাত্ত্বিক হাতিয়ার হল সংশ্লেষ 
(%0079515) ... সমস্ত জায়গায় দেখা যাবে, হেগেলিয়ান সংশ্লেষ হল 
ওই গতির অপর্যাপ্ততার, তার পুনরুৎপাদনের মুল্যের অন্ত্দৃষ্টি। ... 
বিষয়গতভাবে, দ্বন্দ চায় অভেদ অর্জন করার বাধ্যতা-র ভাঙন, এবং 
একে ভাঙতে চায় ওই বাধ্যতার মধ্যে জমা হওয়া শক্তির সাহায্যে যা 
তার বিষয়করণের মধ্যে জমাট বেঁধেছে”? 




















অর্থনীতির দিক দিয়ে বলতে গেলে, থমাস পিকেটি-র ২০১৩ সালের 
বই “একবিংশ শতকের পুঁজি” তে দেখিয়েছিলেন, দীর্ঘদিন ধরে পুঁজির 
মুনাফার হার 081 01 1761017) সম্পদের বৃদ্ধির হারের 0815 ০01 
£০10) এর চেয়ে বেশি হবার ফলে সম্পদ জমা হচ্ছে কিছু অতিধনীদের 
হাতে। ফলে ধনবাদ-এর জায়গায় জন্ম নিচ্ছে ধনীবাদ। এর সুরাহা করে 
পৃজিবাদকে আবার ফিরিয়ে আনার জন্য পিকেটি বলেছিলেন অতিধনীদের 
ওপর বিশাল আকারের সম্পত্তি কর চাপানোর কথা। এবং একইসাথে 
লোকের হাতে দরাজভাবে পয়সা দেবার কথা (অভিজিৎ বিনায়কও 
তাই বলেছিলেন)। কিন্তু দ্বিতীয়টি কোনও কোনও রাষ্ট্র খানিক করলেও 
সম্পত্তিকর চাপানো সম্ভব হয়নি। উদাহরণ স্বরূপ, ভারতে নির্মলা 
সীতারমন একটি সম্পত্তিকর চাপিয়েছিলেন, কিন্তু তার ফলে ফরেন 
পোর্টফোলিও ইনভেস্টররা লগ্নি তুলে নিতে শুরু করে। ফলে কয় 
সপ্তাহের মধ্যেই সীতারামনকে ওই সম্পত্তি কর প্রত্যাহার করতে হয়। 
পল ম্যাসোন তার “পোস্ট ক্যাপিটালিজম” (২০১৫) বইতে মুক্তবাজার 
এর অবসানের ভিত্তির ওপর দাঁড় করিয়েছিলেন উত্তর-পৃঁজিবাদের 
অর্থনীতিকে __ (বর্তমান গ্রন্থনাকারীর অনুবাদ) “আমরা একটা সম্ভবনার 
মুহুর্তে দাঁড়িয়ে আছি : মুক্ত বাজার, কার্বন, বাধ্যতামূলক চাকরি 
অতিক্রম করার দিকে নিয়ন্ত্রিত পদার্পণ। রাষ্ট্রের কী হবে? হয়ত সময়ের 
সাথে সাথে এটা কম শক্তিশালী হয়ে উঠবে। শেষমেশ এর কাজগুলি 

সমাজই করতে পারবে । আমার প্রকল্প যারা রাষ্ট্রকে ব্যবহার করার 
পক্ষে এবং পক্ষে নয়, উভয়েরই কাজে আসবে । আপনি এর একটা 
নৈরাজ্যবাদী ভার্শন এবং একটা রাষ্ট্রবাদী ভার্শন তৈরি করতে পারেন 
এবং চেষ্টা করে দেখতে পারেন। সম্ভবতঃ পোস্টক্যাপিটালিজমের একটা 
রক্ষণশীলতাবাদী ভার্শন ও বানানো যায়। অতিধনী এক শতাংশের কী 
হবে? তারা গরীবতর হবে এবং তার মধ্যে দিয়ে সুখীতর হবে। কারণ 
ধনী থাকা খুব চাপের ।”” ১৯৯৫ সাল থেকে শুরু করে দশ বছরেরও বেশি 
সময় ধরে প্রকাশিত তিনটি বইতে (এস্পায়ার, মাল্টিচুড, কমনওয়েলথ) 
মার্জবাদী তাত্বিক মাইকেল হার্ট এবং আন্তোনিও নেগ্রি দেখান, পুঁজিবাদী 
অর্থনীতি তার শিল্প উৎপাদনের স্তর থেকে অবস্ত বা জৈবরাজনৈতিক 
অর্থাৎ বায়োপলিটিক্যাল উৎপাদনের স্তরে প্রবেশ করছে। এই পর্যায়ে 
অবস্ত নানা কিছু, যেমন আইডিয়া, জ্ঞান, ভাষা, ছবি, নির্দেশতন্ত্ 
বা কোড, এবং আবেশ হয়ে দাঁড়াচ্ছে উৎপাদনের কেন্দ্রীয় চরিত্র। 
উৎপাদনের এই রূপকে তারা জৈবরাজনৈতিক বলেছিলেন কারণ যা 
উৎপাদিত হচ্ছে তা আসলে সামাজিক সম্পর্ক এবং জীবনের বূপ। 
এবং এই জৈবরাজনৈতিক উৎপাদনগুলি যদি সর্বজনীন বা কমন হয়, 
তাতে সেগুলির ব্যবহার্ধতা কমে যায় না। যেমন একটা কম্পিউটার 
কোড যদি অনেকে ব্যবহার করে, একটা গান যদি অনেকে শোনে, 
তাহলেও সেই কোড বা গানের ব্যবহারের কোনও ক্ষয় তো হয়ই না, 
বরং তার ব্যবহার বাড়ে। ফলে এই জৈবরাজনৈতিক উৎপাদনগুলি 
হয়ে দাঁড়াচ্ছে সর্বজনীন বা কমন, এবং এভাবেই জৈবরাজনৈতিক 
উৎপাদনের কেন্দ্রীয় চরিত্র হয়ে ওঠার সঙ্গে সঙ্গে সর্বজনীন বা কমন_ 
ও কেন্দ্রীয় চরিত্র হয়ে উঠছে আজকের পুঁজিবাদী অর্থনীতিতে । ২০০৯ 
সালে প্রকাশিত “পলিটিক্স অফ কমন” নামক ছোট্ট প্রবন্ধে মাইকেল হার্ট 
লেখেন, “যদি আমাদের প্রকল্প ঠিক হয়, তাহলে পুঁজি আরো বেশি 
বেশি নির্ভরশীল হয়ে পড়ছে সর্বজনীন এর ওপর, যা কুটাভাস”? | 
২০১০ সালের প্রকাশিত “রাজনৈতিক অর্থনীতির নয়া সমালোচনার 

জন্য” বইতে দার্শনিক বেরনার্দ স্তিগলার দেখান, মার্সের সময় যেমন 
শ্রমিকরা শ্রমজ্ঞানহারা বা সর্বহারায় পরিণত হয়েছিল, ঠিক তেমনি 
কয়েক দশক আগে ভোক্তারা ভোগজ্ঞানহারা বা সর্ধহারায় পরিণত 
হয়েছে, এবং এখন জ্ঞানীরা জ্ঞানহারা বা সর্বহারায় পরিণত হচ্ছে 
__ প্ঁজিবাদী অর্থনীতির কারণে। (বর্তমান গ্রস্থনাকারীর অনুবাদ) “এখন 
এটা দাঁড়াচ্ছে দৈনন্দিন এবং অনুভবযোগ্য একটি বিষয়ে, যাকে আমি 
বলছি একটা বিশাল প্রক্রিয়া __ জ্ঞানীয় এবং সংবেদনী সর্বহারাকরণ_ 
এর, এবং জ্ঞানের লুপ্ত হবার একটা বিশাল প্রক্রিয়া : শ্রমজ্ঞান, 
জীবজ্ঞান, তত্বৃজ্ঞান। এগুলি না থাকলে সমস্ত স্বাদ লোপ পায়।”” এর 
অবসানকল্পে তীর প্রস্তাব (বর্তমান গ্রন্থনাকারীর অনুবাদ) : “এখানে 
প্রযুক্তি ব্যবস্থা এবং সামাজিক ব্যবস্থার সন্ধিস্থলে কোনও অর্থনৈতিক 
ব্যবস্থা কাজ করতে পারে না, বরং সেই সামাজিক ব্যবস্থাগুলিই কাজ 
করতে পারে, যেগুলি সমাজের ধারন করা জ্ঞানগুলিকে বহন করে। 
জ্ঞানের এই রূপগুলি এবং তার মূল্যনিরূপণই হতে পারে একমাত্র উপায় 
এই জ্ঞানবর্জিত তথ্য উৎপাদনের বিরুদ্ধে লড়াই-এর সম্ভবনা। জ্ঞানের 
এই রূপগুলির বিকাশ এবং অর্থনৈতিকভাবে তাদের মূল্যনিরূপণের 
মাধ্যমে নয়া অর্থনৈতিক ব্যবস্থা উঠে আসবে সামাজিক ব্যবস্থার অন্তঃস্থল 
থেকে। এবং এই সামাজিক ব্যবস্থাগুলিকে শ্রদ্ধা করার অর্থ হল একটা 
অবদানের অর্থনীতি তৈরি করা, অনাদরের অর্থনীতির বিরুদ্ধে ।”” ২০১৮ 
সালে প্রকাশিত “নাইনটি নাইন থিসিস অন দ্য রিভ্যালুয়েশন অফ ভ্যালু 
: এ পোস্টক্যাপিটালিস্ট ম্যানিফেস্টো” বইতে দার্শনিক ব্রায়ান মাসুমি 
লেখেন (বর্তমান গ্রন্থনাকারীর অনুবাদ) __ “চাওয়া অর্থে, উত্তরপৃঁজিবাদী 
বিকল্পকে অবশ্যই অতিক্রম করতে হবে টাকার মান্য সংজ্ঞা-কে এবং তার 
নিচে থাকা বাজার-বিনিময় ধারনাগুলিকে। নইলে প্রঁজি তাকে শুরুতেই 
কঞ্জা করে ফেলবে। তাকে অবশ্যই বানাতে হবে এমন কিছু ধারনা যা 
টাকার তিনদফা সংজ্ঞার (বিনিময়ের মাধ্যম, পরিমাপের একক, মুল্যের 
ভাণ্ড __ বর্তমান গ্রন্থনাকারী) তুলনায় উদবৃত্ত মূল্যের কাছাকাছি। সে 

দিক দিয়ে বলতে গেলে, তাকে অনেক বেশি বিশ্বস্ত হতে হবে পুঁজিবাদী 
পদ্ধতি কেমন করে কাজ করে তার প্রতি, বাজার আদর্শের চেয়ে। 
তার গতিশীলতাকে ঘুরিয়ে দিতে হবে। গঁজিবাদী উদবৃত্ত-মূল্যের ভাঁড়ার 
উপ্টানোর জন্য চাই স্বালিত প্রক্রিয়ার বিকল্প-মূল্যায়ন। এর জন্য 
প্রয়োজন প্রক্রিয়ার গতিময় গুণ-এর মতো কিছুকে উত্থাপন করা, কিন্তু 
তা বাঁধা পড়ে যাবে না একটি মৌলিক গুণগত-র পরিমাণকরণে যা 
জীবনের অর্থনীতিকরণ করে। উদবৃত্ত মূল্য দখল করো। (২০ নম্বর 
থিসিস-এর শোলিয়াম ও লেমা)?” 




















পুঁজিবাদ নিজেই একটি অযৌক্তিক ব্যবস্থা। এর দুটি মূল সতম্ত __ সর্বোচ 
মুনাফার দিকে ছোটা এবং পুঁজির একব্রভবন -_ দুটিই অযৌক্তিক। 








জন হলোওয়ে র লেখা ক্র্যাক ক্যাপিটালিজম (২০১০) বইতে আছে 
সাধারণ মানুষের পুঁজিবাদের ক্ষুদ্রাতিক্ষুদ্র প্রত্যাখ্যানের মধ্যে থেকে নতুন 
পৃথিবীর রূপরেখাকে খুঁজে নেওয়ার কথা। অনুবাদ প্রভাস চৌধুরী) 
“অন্য এক পৃথিবীর দিকে পরীক্ষামূলক অভিক্ষেপ চলছে সম্ভবতঃ 
পুঁজিবাদের জন্মলগ্ন থেকে। কিন্তু এত উত্তাল আগে কখনও হয়নি। 
একটা স্পষ্ট উপলদ্ধি বাড়ছে, একটা মহান বিপ্লবের জন্য আমরা অপেক্ষা 
করতে পারি না, আমাদের শুরু করতে হবে ভিন্ন সৃজন, এখানে এবং 
এখনই। এই পরীক্ষানিরীক্ষাগুলি বস্তৃতঃ নতুন পৃথিবীর ভরণ, অন্তর্বতী 
আন্দোলন, যার ভিতর দিয়ে নতুন সমাজ বিকশিত হবে। তাহলে 
যুক্তিটা আসে এরকম যে, বিপ্লব ধারন করার একমাত্র সান্তাব্য পথ এই 
অন্তর্বতীকালীন প্রক্রিয়া। আবার এই যুক্তিও আসে -_ যেমনটি সামন্তবাদ 
থেকে পুঁজিবাদে উত্তরণে হয়েছিল, প্রঁজি থেকে পুঁজি পরবর্তী সমাজে 
উত্তরণ সে পথে হবে না, কোনও অন্তর্বত্তী আন্দোলনের পর্যায় থাকবে 
না। খুব সম্প্রতি এই দৃষ্টিভঙ্গী আবার বিবৃত হল হিল্লেল টিকতিন-এর 
লেখায়, “সামন্তবাদ থেকে পুঁজিবাদে উত্তরণ যেভাবে হয়েছে, পুঁজিবাদ 
থেকে সমাজতন্ধ্ে উত্তরণ তা থেকে গুণগতভাবে ভিন্ন। কারণ, সমাজতন্ত্র 

পুঁজির গর্ভে আসবে না। বিশ্ব পুঁজিবাদী ব্যবস্থা ছুঁড়ে ফেলে নতুন সমাজ 
নিয়ে আসতে হবে।” এর বিপরীতে যুক্তি হল একটা ব্যবস্থাকে সরিয়ে 
আরেকটি ব্যবস্থার বৈপ্লবিক স্থাপন অসম্ভব ও অনাকাজ্থিত। দুনিয়া 
বদলানোর র্যাডিক্যাল ভাবনা হল নির্দিষ্ট থেকে ধেয়ে আসা বন্ছধা 
বিস্তৃত অন্তর্বত্ী আন্দোলন। অন্তর্বত্তী এই আন্দোলনে আমরা খুঁজব এই 
বই-এর নায়ক, যে “সাধারণ মানুষ” । সঙ্গে সঙ্গে প্রচুর আপত্তি উঠবে 
আমাদের মানুষদের সাধারণত্ব নিয়ে। গাড়ি কর্মী বাগান পরিচর্যা করে, 
মেয়েটি পার্কে বই পড়ে, বন্ধুরা মিলে ব্যান্ড বানায়, ছেলেমেয়ের যত্তু 
নেবে বলে ইঞ্জিনিয়ার কাজ ছাড়ে __ কীভাবে ধরা সম্ভব এরা পুঁজিবাদ 
বিরোধী বিপ্লবের কুশীলব? এবং তবুও উত্তরটা সরল, যে মুহ্র্তে 
আমরা ভাবি বিপ্লবী পরিবর্তন প্রয়োজনীয়ভাবে অন্তর্বতী : সামত্ততন্্ 
থেকে প্ুঁজিবাদে রূপান্তর কারা এনেছিল? দান্তে না রোবসপিয়ের? না 
সেইসব অখ্যাত হাজার হাজার সম্ভবত ক্লান্ত নগরবাসী যারা সোজা 
ভিন্নভাবে বাঁচার জন্য ভিন্ন মানদণ্ডে ভিন্ন মূল্যবোধের জীবন শুরু 
করেছিল? অন্যভাবে বলা যায়, সমাজ পরিবর্তন সমাজকম্মীদের হাতে 
হয় না, যতই গুরুত্বপূর্ণ হোক নোও হতে পারে) সেই সক্রিয়তার প্রক্রিয়া। 
লক্ষ লক্ষ মানুষের প্রতিদিনের সক্রিয়তার নগ্ন প্রত্যক্ষ রূপান্তরের মধ্যে 
দিয়ে সমাজ পরিবর্তন হয়। সমাজকর্ম ছাড়িয়ে আমাদের দেখতে হবে 
লক্ষ লক্ষ প্রত্যাখ্যান এবং ভিন্নকরা, লক্ষ লক্ষ ফাটল যা সস্তাব্য 
র্যাডিক্যাল পরিবর্তনের বস্ভগত ভিত তৈরি করছে।” 










































































অন্যদের আত্মীয়তাকে নিজের আত্মীয়তার প্রতিফলনে দেখা হল অধ্যাত্বী- 
য়তা। যেভাবে রবীন্দ্রনাথের গল্পের মিনির বাবা। মেয়ে মিনি তার বড়ো 
আদরের। তার প্রতি কাবুলিওয়ালার ভালোবাসার মধ্যে তিনি দেখতে 
পেলেন, কাবুলিওয়ালার নিজের মেয়ের প্রতি ভালোবাসা। মেয়ের বড়ো 
হয়ে যাওয়া তাকে নিজেকে বিষগ্ন করে, তার ছায়া তিনি দেখতে পান 
কাবুলিওয়ালার চোখে। কল্পনা করেন, কাবুলিওয়ালাও ভাবছে তার 

নিজের মেয়ের বড়ো হয়ে গেছে, মিনিকে দেখে। ঘরে ফেরার ইচ্ছে 
হচ্ছে কাবুলিওয়ালার। 











. দেল্যজের র্যাডিক্যাল বা ট্রানসেন্ডেন্টাল এম্পিরিসিজমের দর্শনের 





মধ্যে এই জাগতিক পরিসরের ভিত্তি আমরা পেয়েছি। বাসনাময় সমাবেশ 
(05511175 8552101918525) হিসেবে তিনি এবং গুয়াত্তারি একে চিহ্ন্তি 
করেছিলেন। ফুকো-র ক্ষুদেক্ষমতার তত্বের সমালোচনা করে লেখা 
নোট “ডিজায়ার এন্ড প্লেজার” এ পাওয়া যায় তার খোৌঁজ। “আমার 
কাছে প্রথম একটা প্রশ্ন হল, ক্ষুদ্রবিশ্লেষণের চরিত্রটা যা মিশেল 
ডিসিপ্লিন এন্ড পানিশ বইতে প্রতিষ্ঠা করেছে। “ক্ষুত্র'” এবং “বৃহৎ? 
এর মধ্যে তফাতটা নিশ্চয়ই বহর-এর নয়, যেমন ক্ষুদ্র-সঙ্জা বলতে 
ছোট গোষ্টীগুলিকে বোঝাবে অেন্য যে কোনও রূপের চেয়ে পরিবার 
কম বড়ো নয়)। কোনও বাহ্যিক দ্বৈতবাদের ব্যাপারও নয়, যেহেতু 
রাষ্ট্রের অন্তর্ণিহিত ক্ষুদে-সঙ্জাগুলি এবং রাষ্ট্র যন্ত্রের অংশগুলিও ক্ষুদে 
সঙ্জাগুলিতে ঢুকে গেছে __ দুই মাত্রা পূর্ণাঙ্গ অন্তর্িহিতি। তাহলে 
কি আমরা বুঝব যে এটা পাল্লা (৫916) র ফারাক? এহিস্টরি 
অফ সেক্ুয়ালিটি'-র একটি পাতায় (১৩২) এই ব্যাখ্যাকে স্পষ্টভাবে 
চ্যালেঞ্জ করা আছে। কিন্তু এই পাতায় মনে হয় বৃহৎ্কে বলা হয়েছে 
পরিকল্পনাগত মডেল, আর ক্ষুদ্রকে কৌশলগত মডেল। এটায় আমার 
আপত্তি আছে। যেহেতু মিশেলের ক্ষুদ্র-সঙ্জাগুলির আমার মনে হয়েছে 
ভালোমতোই পরিকল্পনাগত মাত্রা রয়েছে বিশেষতঃ কেউ যদি তাদের 
অবিচ্ছেদ্যতার চিত্রটার কথা মাথায় রাখে)। আরেকটি দিক হতে পারে 
“বলগুলির সম্পর্ক” যা ক্ষদ্রকে নির্ধাবন করে : যেমন, কিঞ্জাইন 
এর সাক্ষাৎকারে বলেছে। কিন্তু আমার বিশ্বাস মিশেল এখনও এই 
পয়েন্টটা বানিয়ে উঠতে পারেনি : বলগুলির সম্পর্ক নিয়ে তার 
মৌলিক ধারনা, কাকে সে বলছে বলের সম্পর্ক, এবং যা অবশ্যই 
অন্যগুলির মতোই একটা নতুন ধারনা হবে। যাই হোক না কেন একটা 

ধরনের তফাত আছে, ক্ষুদ্র এবং বৃহতের মধ্যে একটা অসমসত্তবতা 
আছে। যা কখনওই বাদ দেয় না দুটির অন্তর্নিহিতিকে। কিন্তু আমার 
প্রশ্নটা হবে শেষমেশ : এই ধরনের তফাতও কি মেনে নেয় একে 
ক্ষমতার সঙ্জা হিসেবে বলতে? রাষ্ট্রের ধারনা ক্ষুদ্র-বিশ্লেষণের স্তরে 
প্রযোজ্য নয়, যেহেতু যেমন মিশেল বলে, এটা রাষ্ট্রের পৃতুলরাপায়ণের 
ব্যাপার নয়। কিন্তু ক্ষমতার ধারনাও কি প্রযোজ্য? এটাও কি একটা 
সর্বব্যাপী ধারনার পুতুলরূপায়ণ নয়? এর থেকেই আসে আমার সঙ্গে 
মিশেলের এই মুহুর্তের মূল ফারাক। যদি আমি ফেলিক্স গুয়ান্তারিকে 
সঙ্গে নিয়ে বাসনাময় সমাবেশের কথা বলি, সেক্ষেত্রে আমি নিশ্চিত 
নই যে ক্ষুদ্র-সঙ্জাগুলিকে ক্ষমতা হিসেবে বর্ণনা করা যায় কি না। 
আমার কাছে, বাসনাময়-সমাবেশ বলতে বোঝায় যে বাসনা কখনোই 
একটি “প্রাকৃতিক” বা “ম্বতস্ফৃর্ত”” নির্ধারণ নয়। সামন্ততন্ত্র যেমন 
একটি সমাবেশ যা কিছু জিনিসের সঙ্গে নতুন সম্পর্ক নিয়ে আসে 
যেমন পশু (ঘোড়া), বসুন্ধরা, উদ্বাসন (191617101181158002) 
'সামন্তর বদ্ধ, ধর্মযুদ্ধ), নারী (নায়কোচিত প্রেম) ইত্যাদি। সম্পূর্ণভাবে 
পাগলা সমাবেশ, কিন্তু সর্বদা এতিহাসিকভাবে সান্তাব্য। আমি আমার 
দিক থেকে বলব, বাসনা এই অসমসন্ত্ব সমাবেশে, এই এক ধরনের 
“মিথোজীবিতাণর মধ্যে চলাচল করে : বাসনা কেবল একটা প্রদত্ত 
সমাবেশ-এ হয়, একটি সহ-কারক। অবশ্যই একটি বাসনাময়_ সমাবেশ 
এর মধ্যে থাকবে ক্ষমতা সঙ্জাগুলি (সামন্ত ক্ষমতা যেমন), কিন্তু তাদের 
থাকতে হবে ওই সমাবেশের বিভিন্ন অংশের সঙ্গে সম্পর্কিত হয়ে। একটি 
অক্ষ অনুসরণ করলে, কেউ তফাত করতে পারবে বাসনাময়-সমাবেশের 
দশাগুলি এবং উচ্চারণগুলির মধ্যে (যা, মিশেলের মতে যা দুই রূপ-এর 
তফাত, তার সঙ্গে মেলে)। অন্য অক্ষ অনুসরন করলে কেউ তফাত 
করতে পারবে বাসনগুলির (০171190193) বা পুনর্বাসনগুলির (161]- 
1100119115801017) মধ্যে, এবং উদ্ধাসনগুলির গতিগুলির মধ্যে যা বহন 
করে নিয়ে যায় একটি সমাবেশকে (যেমন সমস্ত গতিগুলি যা বহন 

করে নিয়ে চলে গির্জা, সামন্তপ্রথা, কৃষকদের)। ক্ষমতার সঙ্জাগুলির 
উদয় হবে যেখানে যেখানে পুনর্বাসন কাজ করছে সেখানে সেখানেই, 
এমনকি বিমূর্তভাবে হলেও। ক্ষমতার সঙ্জাগুলি অতএব হয়ে উঠবে 
সমাবেশগুলির একটি উপাংশ। কিন্তু সমাবেশগুলিতে থাকবে উদ্ধাসনের 
নানা বিন্দু-ও। সংক্ষেপে, ক্ষমতার সঙ্জীগুলি না উদ্দীপিত করবে, 
না গঠন করবে, বরং বাসনাময়-সমাবেশগুলি ভিড় করবে ক্ষমতার 
গঠনগুলির মধ্যে তাদের মাত্রা অনুযায়ী। এটা মেনে নিলে সেই প্রশ্নটার 
উত্তর দিতে পারি আমি, যে প্রশ্নটা আমার কাছে প্রয়োজনীয়, মিশেলের 
কাছে নয় : কীভাবে ক্ষমতার বাসনা হতে পারে? তাই প্রথম ফারাকটা 
হল, আমার কাছে, ক্ষমতা হল বাসনার একটি প্রভাব (এবং বাসনা 
কখনোই স্বাভাবিক বাস্তবতা”, নয়)। এই সমস্তকিছুই খুবই আনুমানিক: 
আমি এখানে যেভাবে লিখলাম তার তুলনায় উদ্বাসন এবং পুনর্বাসনের 
দুই গতির মধ্যে সম্পর্ক অনেক জটিল। কিন্তু ঠিক এই দিক থেকেই 
আমার কাছে বাসনাকে মনে হয় প্রধান, ক্ষুদ্রবিশ্লেষণের মৌলিক। 

কিন্তু প্রতিরোধরেখার দিকে, বা যাকে আমি বলি উড়ানরেখার 
দিকে, আমরা কেমন করে রচনা করতে পারি সম্পর্ক বা সংযোজন, 
সংযোগ, একীভবনের প্রক্রিয়াগুলি? আমি বলব, অন্তর্নিহিতির সামুহিক 
ক্ষেত্র যেখানে কোনও এক প্রদত্ত মুহুর্তে তৈরি হয় সমাবেশ, এবং 
যেখানে তারা তাদের উড়ানরেখা টানে, সেগুলোরও যথার্থ রেখচিত্র হয়। 
আমাদের খুঁজে বের করতে হবে এই জটিল সমাবেশ যা এই রেখচিত্রকে 
ফলপ্রসু করতে পারে, উদ্বাসনের বিন্দুগুলি বা রেখাগুলির সংযোগ- 
এ কাজ করে। এই দিক থেকেই আমি যুদ্ধযন্ত্রর কথা বলেছিলাম, 
যা রাষ্ট্রযন্ত্রের চেয়ে বা সামরিক প্রতিষ্ঠানের চেয়ে অনেক আলাদা, 
এবং শুধু তাই নয়, ক্ষমতার সঙ্জাগুলি থেকেও অনেক আলাদা। তাই 
এক দিকে থাকে : রাষ্ট্র _ ক্ষমতার রেখাচিত্র রোষ্ট্র হল কণাকার 
হাতিয়ার যা রেখাচিত্র হ্ষুদ্র-প্রদত্তগুলিকে ফলপ্রসূ করে সংগঠনের তল 
হিসেবে); অন্য দিকে থাকে : যুদ্ধ যন্ত্র __ উড়ানরেখাগুলির রেখচিত্র 

(যুদ্ধ যন্ত্র হল সমাবেশ যা এই রেখাচিত্রের ক্ষু্র-প্রদত্তগুলিকে ফলপ্রসূ 
করে অন্তর্নিহিতির তল হিসেবে)। আমি এখানেই থামব। যেহেতু দুটি 
খুব আলাদা রকমের তল এখানে কাজ করছে। একটা অনেকটা স্বগীয় 
তল, সংগঠনের, আর একটি অন্তর্নিহিত সমাবেশগুলির তল। এবং 
আমরা ফের পুরনো সমস্যাটার মুখোমুখি হব। এবং আমি আর জানি 
না কীভাবে নিজেকে মিশেলের এখনকার গবেষণাগুলির মধ্যে স্থাপন 
করব।”” ফুকো-র সঙ্জা (015003105 810818115) র বদলে দেল্যুজ ও 
গুয়ান্তারি সমাবেশ (92170210610 85521101915) শব্দটি ব্যবহার করেন। 






































আবছা হলেও মার্সের উৎপাদক সমাজ এর মধ্যে এর কথা আছে। 
জার্মান ভাবাদর্শের সমালোচনার খসড়ায় বলা হচ্ছে __ (গৌতম দাস- 
এর অনুবাদ) “সমাজ বলতে আমরা বুঝবো সহযোগী সম্পর্কের মধ্যে 
সম্পর্কিত অনেক ব্যক্তিসমষ্টি তবে, তা কি বৈষয়িক পরিস্থিতিতে ও 
কীভাবে, কী সীমায় আবদ্ধ তাতে এর কিছুই এসে যায় আসে না। 
তাই, কোন এক ধরনের উৎপাদন পদ্ধতি বা শিল্পবিকাশের স্তর মানে 
সবসময়ই তা কোন এক সহযোগিতার ধরন বা সমাজ বিকাশের জ্বরের 
সাথে সম্পর্কিত মানুষ, আবার, এই সহযোগিতার ধরন নিজেই এক 
“উৎপাদক শক্তি”। আরো আছে, মানুষের নাগালে আসা বহুমাত্রিক 
উৎপাদক শক্তি সমাজের ধরন নির্ধারক হয়ে উঠে, অতএব, “মানব 
ইতিহাস শিল্পের বিকাশ ও বিনিময়ের ইতিহাসের সাথে সম্পর্কিত”, 
এটা মনে রেখে গবেষণা ও নাড়াচাড়া করতে হবে ।?? 


















































প্রশ্ন হল, আমরা ইতিবাচকতার উল্টোদিকে ভাবালুতাকে দাঁড় করাচ্ছি 
কেন? নেতিবাচকতা নয় কেন? কারণ নেতিবাচকতাও একধরনের 
ইতিবাচকতা। বাঁ বলা ভালো, একটি ইতিবাচকতাকে না বলা, যা 
সাপেক্ষ, ওই ইতিবাচকতা দিয়ে। অসীম কোনো ইতিবাচকতা নয়। একটি 
শুদ্ধ নেতিবাচকতা, যৌক্তিকভাবে সীমাকে নাকচ। সম্পূর্ণতাও তেমনি 
যৌক্তিকভাবে আংশিকতাকে নাকচ। এইখানে একটা প্রশ্ন আসবে, 

আংশিকতা কি সম্পূর্ণতার যৌক্তিক নেতি নয়? না। সম্পূর্ণতার যে 
কোনো ধারনা দৈব, যা বাস্তবের যৌক্তিক নাকচ। দৈব বাদ দিয়ে 
সম্পূর্ণতার কোনো ধারনা করা যায় না, করতে গেলেই তা আসলে 
আংশিকতার ধারনা হয়ে যায়। সব কিছু নিয়ে একটা ধারনা করতে 
গেলে আসলে যে কোনো কিছুকেই আংশিক বলা হয়। একমাত্র দেবতা 
বলে কিছুকে সেই সবকিছু থেকে বাদ রাখতে পারলেই তবে একটা 
সম্পূর্ণ কিছু ভাবা সম্ভব। তেমনি, যে কোনো সম্পূর্ণতার ধারনাই তার 
বাহির তৈরি করে তবে সম্পূর্ণতা পায়, ফলে সে একটা যৌক্তিক 
ফ্যালাসিতে ঢুকে পড়ে, এবং আসলে সে নিজের আংশিকতাকেই ব্যক্ত 
করে এ সম্পূর্ণতার মাধ্যমে। 









































বস্তজগৎকে চিরস্থায়ী ভাবার একটা যৌক্তিক চল আছে। এক্ষেত্রে বস্তুকে 
প্রাণের চেয়ে সম্পূর্ণভাবে আলাদা একটি অস্তিত্ব হিসেবে ধরা হয়। এবং 
প্রাণের জীবৎকালের চেয়ে যেহেতু বস্তর একইধরনের অস্তিত্ব অনেক 
বেশি দিন স্থায়ী, তাই তাকে তুলনামূলকভাবে “চিরস্থায়ী” ধারনা করা 
হয়। ধারনার জগৎ প্রাথমিকভাবে জড় বস্তুকে চিন্তার মধ্যে এনেছিল 
জড়বস্তবাদী চিন্তার মূল সীমাবদ্ধতা হল, তা বল-এর ধারনা বা শক্তির 
চেয়ে আলাদা করে জড়বস্তুকে কল্পনা করে। পরবর্তীকালে দেখা যায়, যে 
কোনো জড়বস্তর ভেতরেও বল বা শক্তি কাজ করে, শুধু বাইরে নয় 
এবং বল বা শক্তিকে বস্তুর বাইরের কিছু বলে কল্পনা করলে বস্তুর বেশ 
কিছু ধারনা লাগে, যা অবাস্তব। যেমন, বস্তুকে কল্পনা করতে হয় বিন্দু 
হিসেবে, যার কোনো আকার নেই। পরে বস্তুর আণবিক গঠনের মধ্যে 
থেকে বল বা শক্তিকে যৌক্তিকভাবে কল্পনা করার মাধ্যমে বস্তুর অনেক 
চরিত্রকে ব্যাখ্যা করা সম্ভব হয়। বস্তুর আণবিক ধারনার মধ্যে দিয়ে বস্তুর 
চিরস্থায়ীত্ের ধারনা ধাক্কা খায়, দেখা যায়, যাকে চিরস্থায়ী বলে মনে করা 
হচ্ছে, তা আসলে ভেতরে নানা অস্থায়ীত্রের গতিশীল সাম্যময় বাহ্যিক 
রূপ। ফলে, বস্তুর নিরিখে স্থায়ীত্বকে বিচার করা ঠিক না, বিচার করা 

উচিত জীবৎকালের নিরিখে, এবং জীবন বা প্রাণের সঙ্গে মিলিয়ে। কিন্তু 
কার প্রাণ? ব্যাকটিরিয়া/ভাইরাস না তিমি মাছ? এখানেই সাময়িকতার 
কল্পনায় চলে আসবে মানুষ, কেন্দ্র হয়ে। মানুষের জীবৎকাল এবং 
প্রত্যক্ষ স্মৃতি। সেই মাত্রায় সাময়িকতাকে ইতিবাচক হিসেবে কল্পনা 
করা সম্ভব। অর্থাৎ, বাস্তব সময়ের একটি ধারনা এখানে দেওয়া হচ্ছে। 
তা হল মানুষের জীবৎকাল এবং প্রত্যক্ষ স্মৃতির জীবৎকাল। প্রত্যক্ষ 
স্মৃতির জীবকাল মানে হল, যেখানে জীবন্ত একটি মানুষ তার নিজস্ব 
অভিজ্ঞতার কথা বলছে এবং একজন সেটা শুনে মনে রাখছে বা 
রেখেছে। মোটামুটি দু”টি পূর্ণবয়স্ক মানুষের মননশীল জীবৎকালকে যোগ 
করে যে কালপর্যায় পাওয়া যায়, তাকে বাস্তব সময়ের একটি সীমা বলা 
চলে, যা প্রায় ১৩০ বছর। এর সাপেক্ষে আমরা সাময়িকতাকে কল্পনা 
করতে পারি ইতিবাচকতা হিসেবে। 












































দেল্যজের বাসনাময় সমাবেশ এর কথা আগে আলোচনা করা হয়েছে। 





ফুকো-র নিয়ম জমানা এবং নিয়ন্ত্রণী জমানা র ধারনা দেল্যুজের 
“পোস্টস্তিপ্ট টু কন্ট্রোল সোসাইটি” তে পাওয়া যায় স্পষ্টভাবে। নিয়ম 
জমানায় মানুষের জীবনের নানা খাঁচা স্কেল, হাসপাতাল, জেল ইত্যাদি) 
এবং সেখানে ঢোকা বেরোনোর নিয়মকানুন আছে। নিয়ন্ত্রণী জমানায় 
নিয়মকানুন নেই। সুন্ষ্স নিয়ন্ত্রণ এবং হালকা ধাকা আছে। নিয়ন্ত্রণ 
জমানায় ক্ষমতার দ্বারা বাসনার খাতবদল তথা লঘুকরণ-এর একটি 
দার্শনিক বয়ান পাওয়া যায় ব্রায়ান মাসুমির বই “অর্থনীতির শেষে ক্ষমতা, 
(পাওয়ার এট দ্য এন্ড অফ ইকনমি) বইতে (অনুবাদ গ্রন্থনাকারীর) __ 
“ইন্ধন ( 07118) হল অবস্থা বুঝে গুরুত্বপ্রদানের একটি কলা। এর 
ইতিবাচক কার্যপদ্ধতির সাথে তাল মিলিয়ে এটা কাজ করে উসকে দেওয়া 
এবং খুঁচিয়ে দেওয়ার মাধ্যমে । শাস্তি ও পুরক্কারের বদলে । এ অংশ নিতে 
প্ররোচিত করে, কোনো আকার আরোপ করার বদলে। কোনও একটা 
অবস্থায় এ জীবনে কিছু বয়ে আনে, জীবন থেকে কিছু কাটছাঁট করে 

একটা ধাঁচার আদলে গড়ে নেবার বদলে। ইন্ধন হল ক্ষমতার প্ররোচনা 
রূপ। এটি প্রবৃত্ত করে। এটা জিনিসপত্রকে বেরিয়ে আসতে দেয়, আগল 
দেবার বদলে । এটা হওয়ায়, আদল-এ গড়ার বদলে । এটা ঘটায়, নাকচ 
করার বদলে। এককথায়, ইন্ধন হল অন্টোপাওয়ার বা অন্তঃক্ষমতার 
একটি পদ্ধতি।... ইন্ধন হল কোনও একটা ঘটনা পুরোপুরি ঘটে যাবার 
আগে তাকে অদলবদল করার এক রাজকীয় পন্থা।”; 


মার্কেরি গ্রুন্ডরিস দ্রষ্টব্য। ৪১৫০০ নোটস-এ আছে হেংরেজি থেকে 
অনুবাদ বর্তমান গ্রন্থনাকারীর): “...উৎপাদন ও আতন্তিকরণের প্রক্রিয়ার 
ফল হল, সর্বোপরি, পুঁজি এবং শ্রমের সম্পর্কেরই নতুন উৎপাদন 
এবং পুনরুৎপাদন। পুঁজিপতি এবং শ্রমিকের সম্পর্কেরও। এই সামাজিক 
সম্পর্ক, উৎপাদন সম্পর্ক, এটা কার্যত উক্ত প্রক্রিয়ার বস্তগত রূপের 
ফলাফলের চেয়েও বেশি প্রয়োজনীয় ফলাফল হয়ে দাঁড়ায়। আরও 
নির্দিষ্টভাবে বললে, এই প্রক্রিয়ায় শ্রমিক নিজেকেই উৎপাদন করে 
শ্রমক্ষমতা হিসেবে, এবং তার মুখোমুখি দাঁড়ানো পঁজিকেও, একইসাথে 
পৃঁজিপতিও নিজেকে উৎপাদন করে পুঁজি হিসেবে, এবং তার মুখোমুখি 
দাঁড়ানো শ্রমক্ষমতাকেও। প্রত্যেকে নিজেকে পুনরুৎপাদন করে, অন্যকে 
পুনরুৎপাদনের মধ্যে দিয়ে, যা তার নেতি।”, 

ভারতবর্ষের ২০১৭-১৯ এর ফ্যাসিবাদী পরিস্থিতিকে বলা যেতে পারে 
এই ধরনের তুরীয় বিন্দু। যা ঘটল নোটবন্দীর সরকারি নিদানের (২০১৬ 
নভেম্বর) এর পর থেকে। ২০২০ এপ্রিলে করোনার লকডাউন দীর্ঘায়িত 
হবার সঙ্গে সঙ্গে মানুষের ভাত কাপড়ের সমস্যা মুল সমস্যা হিসেবে 
উঠে আসায় যা লঘু হয়ে যায়। কিন্তু এই পর্যায়ে যাপনবাদ ক্ষমতার 
সেই স্তরের সঙ্গে এক্যবদ্ধভাবে এই ফ্যাসিবাদী রাজনৈতিক পরিস্থিতির 
মোকাবিলা করার কথা বলে, যা ওই পর্যায়ে রাজনৈতিক ফ্যাসিবাদের 

সঙ্গে নেই। একইরকম ভাবে করোনা অতিমারী আরেকটি তুরীয় বিন্দু। 








তুরীয় চরিত্রকে বিপ্লবী চরিত্রও বলা যেতে পারে। বিপ্লব, বিপ্লবী, এবং 
বিপ্লবীয়ানা নিয়ে কিছু কথা বলা প্রয়োজন। বিপ্লব হল রাষ্ট্রক্ষমতার বদল। 
যে শ্রেণী রাষ্ট্রক্ষমতায় আছে তাদের বদলে অন্য একটা শ্রেণী রাষ্ট্রক্ষমতায় 
এলে তাকে বিপ্লব বলার চল আছে। এতে রাষ্ট্রের কাঠামোরও কিছু 
রদবদল ঘটে। অপরপক্ষে বিপ্লবী বিশেষণটি কোনও আদর্শের আগে 
যুক্ত হলে সাধারণতঃ তা বোঝায় যে এই আদর্শ রাষ্ট্রক্ষমতায় সামাজিক 
বর্ণের বদল ঘটাতে চায় এবং রাষ্ট্রের কাঠামোটিরও পরিবর্তন করতে 
চায়। রাষ্ট্র একটি অচলায়তন এবং ক্ষমতার আধার। ফলে কখনওই এই 
বদল জোরাজুরি বাদ দিয়ে হয় না। ফলে বিপ্লবী আদর্শ বলতে বোঝায় 
এসবই -__ যখন বিপ্লব হল আদর্শের বিষয় বা প্রাথমিক উদ্দেশ্য, 
বিশেষণ নয়। আমাদের ভাবনায় আদর্শ নিজে নিজেই বিপ্লবী অথবা 
তুরীয় হতে পারে না। আদর্শের জাগতিক চরিত্র তখন থাকে না, যখন 
আদর্শটি আদর্শ হয়েও আদর্শ থাকে না। যখন মানুষ তার সামাজিক 
ও রাজনৈতিক হস্তক্ষেপের মধ্যে দিয়ে পরিস্থিতির নয়া মোড় তৈরি 
করে, তখন আদর্শ-ও তার নয়া মোড় নেয়। সেই মুহুর্তে সেই আদর্শ 
বিপ্লবী চরিত্র পায়। আদর্শের বয়ানে বিপ্লবীয়ানা হাজার বার বা লক্ষ 
বার থাকলেও তা আদর্শটির বিপ্লবী চরিত্র পাওয়া নিশ্চিত করতে পারে 
না। পরিস্থিতির সামনে পড়ে মানুষের হস্তক্ষেপ ব্যবস্থায় অসংখ্য বদল 
আনে । আমাদের যাপনবাদের আদর্শ সেই হস্তক্ষেপের জায়গা রাখে। যে 
জাগতিক আদর্শের মধ্যে সেই নতুনত্বকে গ্রহণ করার মতো জায়গা থাকে, 
ফাঁক থাকে, কুটাভাসের স্বীকৃতি থাকে সেই আদর্শই বিপ্লবী পরিস্থিতিতে 
বিপ্লবী চরিত্র পেতে পারে। 






















































































এক বিপ্লাবে যে সমাজতন্ত্র বা সাম্যবাদ অর্জিত হয় না, তা বিপ্লবী 
সমাজতান্ত্রিক রাজনীতির মূল বয়ানেই আছে। সমাজতন্ত্রের লক্ষ্যে বিপ্লবী 
আন্দোলনে নেতৃত্ব যারা দিয়েছিলেন, সেই এতিহাসিক চরিত্রগুলির মধ্যে 

টটক্কি নিরন্তর বিপ্লবের কথা বলেছিলেন। মাও-সে-তুং ও সাংস্কৃতিক 





বিপ্লবের ডাক দিয়েছিলেন। এগুলি সোসাল 


ডেমোব্রেসির রাজনীতির 








থেকে সম্পূর্ণ আলাদা। প্রসঙ্গত সোসাল ডেমোক্রেসি-ও একটি জগতবাদী 











চরিত্র দেয় মার্জবাদ বা সমাজতান্ত্রিক আন্দোলনকে কিন্তু তা পুঁজিবাদী 








অর্থনীতি ও রাষ্ট্রব্যবস্থার একটি অংশ স্বরূপ রাজনীতির নির্মাণ করে। তা 








পৃজিবাদী অর্থনীতি ও রাষ্ট্রব্যবস্থার একটি “ভালো” রূপের ইউটোপিয়া 








তৈরি করে। পুঁজিবাদী অর্থনীতি ও রাষ্্রব্যবস্থার সন্কটকালে সেগুলিকে 





বাঁচানোর উপায় হিসেবে সোসাল ডেমোব্রেসির উত্থান ঘটে অনেকসময় 

'কল্পসামাজিক কাগজ সর্বজনীন' এর প্রথম সংখ্যা বেরিয়েছিল গত 
বছর ফেব্রুয়ারি মাসে। তাতে ছিল কয়েকটি গল্প, একটি নাটিকা এবং 
দুটি কথোপকথন। এবারে আমরা ভেবেছিলাম কয়েকটি কল্পসামাজিক 
গল্প দিয়ে সাজাবো কাগজটা, কিন্তু হয়ে উঠল না। পরিবর্তে এবারে 
থাকল যাপনবাদ' এর খসড়া। আপনাদের কাছে আমাদের আবেদন -- 
যাপনবাদ-এর খসড়াটির ওপর মতামত দিন, সমালোচনা করুন। 
ফেসবুক পেজ 12-1791600110/11911510 তে এই বয়ানটি থাকবে। 
এছাড়া ৮////.1919011980. এও থাকবে। দুই জায়গাতেই মতামত 
দেওয়া যাবে। সেগুলির ওপর ভিত্তি করেই বয়ানটির রূপান্তর ঘটবে। 






































প্রচ্ছদের ছবিটি জামলো মাডকাম এর। ছত্তিশগড়ের বীজপুর জেলার 
ছোট্ট গ্রাম আদেদ-এর মুরিয়া পরিবারের মেয়ে জামলো। তৃতীয় শ্রেণী 
অবদি পড়ে ঘরের বলদ আর মুরগির দেখভালে লেগে যায়। ২০২০ 
সালের ফেব্রুয়ারি মাসে গ্রামের আরো দশজনের সঙ্গে তেলেঙ্গানা 
লঙ্কা খেত-এ খাটতে চলে যায় জামলো। কিন্তু মাস খানেকের মধ্যেই 
শুরু হল লকডাউন। ১৬ এপ্রিল পায়ে হেঁটে বাড়ির দিকে রওনা দেয় 
ছোট্ট জামলো। দেড়শ' কিমি পথ তিনদিনে অতিক্রম করে বাড়ির 
কাছাকাছি চলে এসেও পৌঁছতে পারেনি বারো বছরের মেয়েটা। 
ক্লান্তিতে আর না খেতে পেয়ে পথেই মারা যায়। 



































পত্রিকাটি সম্পাদনা, প্রকাশ ও বিতরণে কমবেশি ভূমিকা আছে শমীক, 
শ্রীদীপ, বঙ্কিম ও সৌভিকের। 

